வீட்டிலேயே செய்யலாம் சூப்பரான பரோட்டா | www.VijayTamil.Net வீட்டிலேயே செய்யலாம் சூப்பரான பரோட்டா தேவையான பொருட்கள் : மைதா – 1 கிலோ செய்முறை : * முதலில் மைதாவில் தேவையான அளவு உப்பு போட்டு, ஐந்து மேசைக்கரண்டி எண்ணெய் ஊற்றி மாவும் உப்பும் எண்ணெயும் நன்கு கலக்குமாறு பிசைந்து கொள்ளவும். * பின் தண்ணீர் சேர்த்து சப்பாத்தி மாவு பதத்தில் கொஞ்சம் தளதளவென்று பிசைந்து அரை மணி நேரம் ஊறவிடவும். * மாவு மிருதுவாக வர சுடு நீரில் மாவு பிசையலாம். சில கடைகளில் பரோட்டா மாவுடன் சிறிது சர்க்கரை மற்றும் முட்டை சேர்த்து பிசைவார்கள். இன்னும் சில இடங்களில் மென்மையாக இருக்க மாவுடன் சிறிது சமையல் சோடா சேர்த்து பிசைவார்கள். * பிசைந்த மாவை பின் சிறு சிறு உருண்டைகளாகப் பிரித்து உருட்டிக் கொள்ளவும். ஒரு கிலோ மாவுக்கு பத்து முதல் பதினைந்து உருண்டைகள் பிரிக்கலாம். எல்லா உருண்டைகள் மீதும் பரவலாக எண்ணெய் தடவி, ஒரு வெள்ளைத்துணியை தண்ணீரில் நனைத்து பிழிந்துவிட்டு அதன் மீது போட்டு கால் மணி நேரம் மூடிவைக்கவும். * பின் அகலமான பரோட்டா பலகையில் சிறிது எண்ணெய் தடவிக் கொள்ளவும். ஒரு உருண்டையை எடுத்து அகலமாக கண்ணாடி போல் மெலிதாக சப்பாத்தி பரத்துவது போல் பரத்தவும். எவ்வளவு மெலிதாக மற்றும் பெரிதாக பரத்துகிறீர்களோ அவ்வளவு சுவையுடன் வரும். பரத்திய சப்பாத்தியை இருபக்கமும் பிடித்துக்கொண்டு விசிறி போல மடித்துக்கொண்டு வட்டமாக சுருட்டிக்கொள்ளவும். இவ்வாறு எல்லா உருண்டைகளையும் செய்து வைத்து அதன்மேல் திரும்பவும் ஈரத்துணியை போட்டு மூடி வைக்கவும். * பின் கால்மணி நேரம் கழித்து அடுப்பில் தோசைக்கல்லை வைத்து சிறிது எண்ணெய் ஊற்றி ஒவ்வொரு உருண்டைகளையும் விசிறி மடிப்புகள் கலையாமல் கைவிரல்களால் தட்டியோ அல்லது சப்பாத்தி கட்டையால் பரத்தியோ சூடான தோசைக்கல்லில் போட்டு இருபக்கமும் பொன் நிறமாக சிவக்க சுட்டு எடுக்கவும். * சுடும் போது நெய் அல்லது எண்ணெய் தாராளமாக ஊற்றி சுட்டு எடுத்தால் பரோட்டா கடைகளில் வருவது போல் முறுகலாக மென்மையாக வரும். * பரோட்டாக்களை சுட்டெடுத்த பின் அவைகளை ஒன்றன் மேல் ஒன்றாக தட்டில் அடுக்கி இரு கைகளால் நன்கு அடித்து தட்டி பரிமாறினால் மென்மையாக இருக்கும். * சூப்பரான பரோட்டா ரெடி. கோயில் நூலை எத்தனை நாட்கள் கைகளில் கட்டியிருக்கலாம் 3025 - விளக்கேற்றிய பின் ஏன் பெண்கள் தலை வாரக்கூடாது 55 - எந்த ராசிக்காரர்களுக்கு இல்லற வாழ்க்கையில் யோகம் இருக்கும்9- இந்த செயல்கள் செய்தால் உங்கள் வீட்டில் தெய்வ சக்தி நுழையும் என தெரியுமா 2190 - சாப்பிடுவதற்கு ஏற்ற திசை எது 632 - இந்த ராசிக்காரர்கள் கடவுளுக்கு வெற்றிலை வைத்து வழிபடுங்கள் 19 - ஆபத்தை உணர்த்தும் கனவுகள்: அதன் பலன் என்ன தெரியுமா 545 - சிட்டிபாபு அபார கலைஞனின் மரணத்திற்கு யார் காரணம் தெரியுமா 11 - நீங்கள் பிறந்த மாதம் இதுவா ? இந்த மாதத்தில் பிறந்தவர்களை திருமணம் செய்தால் அதிர்ஷ்டமாம் 6147 - ஒரு மனிதனை பணக்காரனாக்கும் மூலிகை! 13 - இந்த நான்கு ராசிக்காரர்களை மட்டும் கோபப்படுத்திப் பாக்காதீங்க... நிச்சயம் ஆபத்து 6300 - காகத்திற்கு சோறு வைப்பதன் ரகசியம் 8 - See all


ஏனென்றால் இந்த விசாரணைகள் உண்மையானதாக, நேர்மையானதாக, நம்பகமானதாக, நடுநிலையானதாக அமைய வேண்டும். அதற்குப் பாதிக்கப்பட்ட மக்களின் ஆதரவு அவசியம்.


மரியபுஷ்பம் இல்லம் - சாம்ராஜ் | Tamil Short Story - Shyamraj - Vikatan Thadam | விகடன் தடம் ஓவியங்கள் : பிரேம் டாவின்ஸி மரியபுஷ்பம் அவசர அவசரமாக எதையோ தேடிக்கொண்டிருந்தாள். அலமாரி, பீரோ, லாஃப்ட், பெட்டிகள், பழைய சாமான்கள் கிடக்கும் அறை எனத் தேடிக்கொண்டே போனாள். அவள் தேடியது கிடைக்கவில்லை. கணவன் வரும் வரைதான் தேட முடியும். அவன் வந்தால் தேட முடியாது. மணி நாலாகி இருந்தது. வரும் நேரம்தான். பீரோவின் மேலே ஃபைல் போல ஏதோ தென்பட்டது. எம்பி எடுக்க முயற்சித்தாள். வாசலில் அழைப்பு மணிச் சத்தம் கேட்டது. புஷ்பமும் எல்லோரையும்போல முப்பத்து முக்கோடி தேவர்கள் புடைசூழ நிகழும் மங்களகரமான வருடத்தில் இருவீட்டார் அழைக்க, விஜயனுக்கு மனைவியானாள். விஜயன், தனியார் மில்லில் சூப்பர்வைசர். ஷிஃப்டுகள் மாறிமாறி வரும். காவிரிப் பாலம் தாண்டி ஸ்ரீரங்கத்துக்குத் திரும்பும் வழியில் மாம்பழச் சாலையில் வீடு பிடித்திருந்தார்கள். புஷ்பத்திற்கு அந்த வாழ்க்கை பிடித்திருந்தது. விஜயனுக்கு பகல் ஷிஃப்டு இருக்கும் வாரங்களில் வாரத்துக்கு மூன்று முறை டவுனுக்குப் போனார்கள். மூச்சிரைக்க ஏறிப்போய் மலைக்கோட்டை விநாயகரைப் பார்த்தார்கள். கிருஷ்ணபவனில் சாப்பிட்டார்கள் வில்லியம்ஸில் ஐஸ்க்ரீம் சாப்பிட்டார்கள். கரு பரிசோதனை பாசிட்டிவ் என வந்தது. விஜயன் உலகத்தில் அதற்கு முன் யாருக்குமே குழந்தை பிறக்காததைப்போல சந்தோஷப் பட்டான். விஜயன் காலண்டரில் நாட்களைக் கணக்கிட ஆரம்பித்தான். ‘இது பிப்ரவரி. அப்ப அக்டோபரில் நம்ம வீட்டுக்கு குட்டிப் பாப்பா வந்துரும்.’ அக்டோபர் வரை விஜயனால் காத்திருக்க முடியவில்லை. நைட் ஷிஃப்ட் முடிந்து மூன்று மணிக்குத் திரும்பி வந்துகொண்டிருந்தான். பைக்கில் காவிரிப் பாலத்தில் திரும்புகையில், டிரைவர் ஓய்வு எடுக்க, க்ளீனரின் கன்னி ஓட்டத்தில் வந்த லாரி விஜயனைத் தண்ணீரில்லாத காவிரி மணலுக்குள் தூக்கி எறிந்துவிட்டுப் போனது. உலர்ந்துகிடந்த காவிரி விஜயனின் ரத்தத்தை வேகவேகமாக உறிஞ்சியது. அம்மா வீட்டில் பொறுப்பு முடிந்ததென நிம்மதிப் பெருமூச்சு விட்டவர்கள் புஷ்பாவின் வரவைக் கண்டு பயந்தார்கள். நீ இங்கேயே இருந்து விடமுடியாதென அன்றாடம் பல செயல்களின் வழி சொன்னார்கள். இந்தப் படகு தன்னை ரொம்ப நாள் தாங்காதென புஷ்பாவுக்குத் துலக்கமாகத் தெரிந்தது. சான்றிதழை மறுபடியும் தூசி தட்டி எடுத்தாள். தான் படித்த டி.ஃபார்ம் படிப்பு மருந்து வாங்க மட்டுமே பயன்படப் போகிறதென நம்பியவள், இனி சாப்பாட்டிற்கும் அதுவே வழியெனப் புரிந்துகொண்டாள். மெடிக்கல் ஷாப்பிற்கு வேலைக்குப் போக ஆரம்பித்தாள். சொற்பச் சம்பளம். இவளோடு சேர்த்து இன்னொரு பெண் மாத்திரமே. பாலக்கரை மார்க்கெட் பக்கத்தில் மருந்துக்கடை இருப்பதால் எப்போதும் கூட்டம். மரியபுஷ்பம்


source: wikipedia

text: மெரீனா அல்லது மெரீனா கடற்கரை (Marina Beach) இந்தியாவின் சென்னை நகரில் அமைந்துள்ள ஒரு நகர்ப்புறக் கடற்கரை ஆகும். இதன் நீளம் 13 கி.மீ. ஆகும். இந்தியாவின் கிழக்குக் கடற்பகுதியில் அமைந்துள்ள மெரீனா, இந்திய மாநகரங்களில் ஒன்றான சென்னையின் கடல் எல்லையை வரைவு செய்வதாயும் அதன் அடையாளங்களில் ஒன்றாகவும் அமைந்துள்ளது. இது இந்தியாவின் மிக நீளமான நகர்ப்புற கடற்கரை ஆகும். மும்பை நகரின் பாறைகள் நிறைந்த ஜுகு கடற்கரையைப் போன்று அல்லாமல், மெரீனா கடற்கரை மணற்பாங்காக உள்ளது. இக்கடற்கரையை ஒட்டி புகழ்பெற்றோரின் உருவச்சிலைகள், நினைவிடங்கள், சமாதிகள் அமைந்துள்ளதால், இது சென்னை நகரின் சுற்றுலா தலங்களில் ஒன்றாகவும் விளங்குகிறது. 2017 சல்லிக்கட்டு ஆதரவு போராட்டங்களுக்குப் பிறகு இங்கு அனுமதியின்றிப் போராட்டங்கள் நடத்துவதற்கு சென்னை மாநகர காவல்துறை தடை விதித்துள்ளது. வரலாறு சென்னைத் துறைமுகம் கட்டப்படும் முன்பு, மெரீனா கடற்கரை வெறும் களிமண் தொகுப்பை உடையதாக இருந்தது. மெரீனாவைக் காப்பாற்ற சுவாமி விவேகானந்தரின் சென்னை இல்லறச் சீடர்களில் ஒருவர் கிருஷ்ண சுவாமி அய்யர். இவர் 1890களில் தென்னக ரயில்வே, மயிலாப்பூரையும், கிண்டியையும் மெரினா வழியாக இணைத்து ஒரு இரயில் தடம் செல்ல தீர்மானம் நிறைவேற்றி, 1903இல் வேலை தொடங்கும் சமயம் அதனை எதிர்த்து மாபெரும் கூட்டம் கூட்டினார். "இந்தக் கடற்கரைதான் சென்னை நகரத்தின் நுரையீரல்; இதை அழித்தோமானால் நம்மை வருங்கால சந்தியினர் மன்னிக்க மாட்டார்கள்" என்று கூறினார். மெரீனாவைக் காப்பாற்றுவதற்காகக் கூடிய மக்கள் கூட்டத்தைக் கண்டு ஆங்கிலேய அரசும் அஞ்சியது. இதனை அடுத்து அரசாங்கமும் அத்திட்டத்தினைக் கைவிட்டது. நிகழ்வுகள் சென்னையின் முக்கிய பகுதியான இக்கடற்கரையில் பல்வேறு நிகழ்ச்சிகள் ஆண்டு முழுவதும் நடைபெறுகின்றன. இந்தியாவின் பெரிய ஓட்டமாகிய சென்னை மாரத்தானும் இங்கு நடைபெறும். ஆயிரக்கணக்கானோர் இதில் பங்கேற்பர். பொங்கல் திருநாளில் மக்கள் தங்கள் உறவினர்களுடன் கூடி மகிழும் இடமும் இதுவே. சுதந்திர நாள் மற்றும் குடியரசு நாட்களில் அரசுத் துறைகளின் அணிவரிசை நடைபெறும். போக்குவரத்து மெரீனா கடற்கரையை ஒட்டிய காமராசர் சாலை ஆறுவழிப் பாதையாகும். கடற்கரையின் எதிர்புறம் கலங்கரை விளக்கம், திருவல்லிக்கேணி, சேப்பாக்கம் ஆகிய தொடர்வண்டி நிலையங்களும், விவேகானந்தர் இல்லம், சாந்தோம் ஆகிய பேருந்து நிறுத்தங்களும் உள்ளன. அண்ணா சதுக்கத்தில் இருந்து சென்னையின் பல பகுதிகளுக்கு பேருந்து வசதிகளும் உள்ளன. சுற்றுலா பேருந்துகள் இங்கு நின்றே செல்லும். எழில்மிகு காட்சிகள் சென்னைக் கடற்கரைகள் சென்னைச் சுற்றுலா மையங்கள் தமிழ்நாட்டுக் கடற்கரைகள் சென்னையின் புவியியல் மேற்கோள்கள்


source: fineweb

text: அவரது வாழ்க்கை முழுக்க முழுக்க நம்ப முடியாத ஏற்ற இறக்கங்கள் நிறைந்ததாக இருந்தது. மிக மிக குறைந்த வயதில், அதாவது 5 வயதிலேயே சர்வதேசத் தரத்தில் இசையை உருவாக்கியவர் ஜாக்ஸன். தன்னுடைய 4 சகோதரர்களோடு சேர்ந்து 'ஜாக்சன் 5' இசைக் குழுவை துவக்கினார். மைக்கேல் ஜாக்சனின் தந்தை பெயர் ஜோ ஜாக்சன். அவருடைய தாய் கேத்ரின். எஃகு நிறுவனம் ஒன்றில் தொழிலாளராக பணியாற்றிய ஜாக்சனின் தந்தை இளம் வயதிலேயே தன்னுடைய மகனின் இசை ஆற்றலை உணர்ந்து ஊக்குவித்தார். ஜாக்சனின் குரல் வளமே அவரது இசைக் குழுவை பிரபலமாக்கியது. வாய்ப்புகள் அந்த குழுவை தேடி வந்தன. உள்ளூரில் இசை நிகழ்ச்சிகள் நடத்தி வந்த சகோதரர்கள் பின்னர் பல்வேறு நகரங்களில் நிகழ்ச்சிகளை நடத்தி புகழ் பெற தொடங்கினர். பாடகராகவும், நடனக் கலைஞராகவும் விளங்கிய சிறுவன் ஜாக்சனின் வசீகரம் அனைவரையும் கவர்ந்து இழுத்தது. கனவிலும் நினைக்க முடியாத புகழ்... 10 வயதில் ஆல்பத்திற்கான இசை ஒப்பந்தம் அவரை தேடி வந்தது. அதன் பிறகு அவருடைய இசைக்குழு மேலும் புகழ் பெற்றது. இசையுலகின் போக்கையே மைக்கேல் ஜாக்சன் மாற்றி அமைத்தார் என்றால் மிகையல்ல. வெள்ளையரின் இசைக் குழுக்கள் ஆதிக்கம் செலுத்தி வந்த நிலையில் அவர் தனிப்பாடகராக அறிமுகமாகி புகழ் பெற்றார். இதன் மூலம் பரவலான அளவில் புகழ் பெற்ற முதல் ஆப்பிரிக்க அமெரிக்க பாடகராக அவர் உயர்ந்தார். ஜாக்சன் பாடிய தனிப் பாடல்கள் புகழ் பெற்றதோடு, அவற்றோடு இணைந்த அவரது நடனமும் ரசிகர்களை கவர்ந்தது. பீட் இட், பில்லி ஜீன் போன்ற தனிப் பாடல்கள் எங்கும் ஒலிக்க தொடங்கின. ஜாக்சன் எழுச்சி பெற தொடங்கிய காலத்தில்தான் எம் டிவி அறிமுகமானது. மைக்கேல் ஜாக்ஸனைப் பயன்படுத்தி எம்டிவி பெரும்புகழ் பெற்றது. அதேபோல ஜாக்ஸனுக்கும் பெரும் உதவியாக அமைந்தது எம்டிவி. இதன் மூலம் மைக்கேல் ஜாக்சன் கோடிக்கணக்கான டாலர்களை ஈட்டினர். எம் டிவி மூலம் மைக்கேல் ஜாக்சன் அமெரிக்கா மட்டுமல்லாமல் உலகம் முழுவதும் அறியப்பட்டவர் ஆனார். 1982ல் வெளியான திரில்லர் ஆல்பம் இசையுலகில் அவரை முடிசூடா மன்னனாக்கியது. 1984ல் எட்டு கிராமிய விருதுகள் அவரைத் தேடி வந்தன. அவர் பாடிய ஒவ்வொரு தனிப் பாடலும் புகழ் பெற்றன. இதன் காரணமாக இசையுலகம் ஆல்பத்தை தயாரித்து சந்தைப்படுத்திய விதமே மாற்றம் அடைந்தது. பாப் இசையின் ஒரே அத்தாரிட்டி எனும் அளவுக்கு மைக்கேல் ஜாக்சன் உயர்ந்தார். மைக்கேல் ஜாக்சனை பின்பற்றி நூற்றுக்கணக்கான பாப் பாடகர்கள் உருவானார்கள். அவருக்கு கோடிக்கணக்கான ரசிகர்கள் கிடைத்தனர். இந்தியாவில் முழு அளவில் அங்கீகாரம் பெற்ற ஒரே மேற்கத்திய இசைக் கலைஞர் மைக்கேல் ஜாக்ஸன்தான். இங்கும் அவருக்கு ஏராளமான ரசிகர்கள் உள்ளனர். சர்ச்சை நாயகன்... 1984-ம் ஆண்டுக்குப் பின் அவரது இசையுலகப் பயணம் சர்ச்சைகளும் வழக்குகளும் நிறைந்ததாக மாறியது. 1984 ஆம் ஆண்டு பெப்சி விளம்பரம் ஒன்றில் நடித்துக் கொண்டிருந்த போது அவருடைய முகத்தில் தீக்காயம் ஏற்பட்டது. ரசிகர்கள் மத்தியில் அவருக்கு பெரும் அனுதாபத்தைப் பெற்றுத் தந்த நிகழ்வு இது. இதனால் அவருக்கு நஷ்டஈடாக 1.5 கோடி டாலர்களைக் கொடுத்தது பெப்சி. இந்தத் தொகையை நன்கொடையாக வாரி வழங்கி உலக மக்கள் மனங்களில் உயர்ந்தார் ஜாக்ஸன். ஆனால் அதன்பிறகு அவர் தனது உடலை பலமுறை பிளாஸ்டிக் சர்ஜரி செய்து கொண்டார். அடிக்கடி தன்னுடைய முகத்தை மாற்றி அமைத்துக் கொண்ட அவர், தன்னுடைய தோலை பிளிச்சிங் செய்து முழுமையான வெள்ளைக்காரரைப் போல தோற்றமளித்தார். தோலின் நிறம் மாறினாலும், அதன் ஆரோக்கியம் கெடத் துவங்கிவிட்டது இந்த ஆபரேஷன்களால். பிராண வாயு அறையில் படுத்து உறங்குவதாக சில காலம் தகவல்களைப் பரப்பி விட்டார் ஜாக்ஸன். பின்னர் அவர் மாஸ்க் அணிந்தபடி நிகழ்ச்சிகளுக்கு வந்து போனார். சிம்பன்சி குரங்கு ஒன்றை செல்லப் பிராணியாக வளர்த்து வருவதாகக் கூறினார். 1988ல் வெளியான "மூன்வாக்" சுயசரிதையில் தன்னை பற்றி பல விஷயங்களை ஜாக்சன் தெளிவுபடுத்தியிருந்தார். ஆனால் 1993ம் ஆண்டு 13 வயது சிறுவனை பாலியல் பலாத்காரத்திற்கு ஆட்படுத்தியதாக ஜாக்சன் மீது குற்றஞ்சாட்டப்பட்ட போது பெரும் சர்ச்சை ஏற்பட்டது. இதனால் அவரது செல்வாக்கும் பாதிக்கப்பட்டது. பல ஆண்டு நீடித்தஇந்த வழக்கு காரணமாக ஜாக்சனின் பெயருக்கு களங்கம் ஏற்பட்டது. கோர்ட்டுக்கு வெளியே வழக்கை முடித்துக் கொள்ள ஒரு பெரும் தொகையை நஷ்டஈடாகக் கொடுத்தார். பின்னர் பஹ்ரைன் மன்னரின் 2வது மகன் அவர் மீது வழக்கு தொடுத்தார். வழக்குகளால் ஏற்பட்ட செலவுகளை அடைக்க அவர் பெருமளவில் கடன் பட்டார். பின்னாளில் ஜாக்சனைப் பற்றி நல்ல செய்திகளே இல்லை எனும் அளவுக்கு எதிர்மறையான செய்திகளே அதிகம் வெளியாகின. அள்ளிக் கொடுத்தவர்... வெறும் பணம் சம்பாதிப்பது மட்டுமே அவர் குறிக்கோளாக இல்லை. தான் சேர்த்த ஏராளமான பணத்தை ஏழை மக்களுக்கு உதவ பல அறக்கட்டளைகளுக்கு அள்ளிக் கொடுத்துள்ளார் ஜாக்ஸன். நீரிழிவு ஆய்வு மற்றும் புற்றுநோய் கழகத்திற்காக அவர் கோடிக்கணக்கான தொகையை நிதியாக திரட்டி தந்தார். பெப்சி நிறுவனம் தனக்கு நஷ்டஈடாக அளித்த 1.5 கோடி டாலர்களை அவர் நன்கொடையாகவே வழங்கி விட்டார். ஹீல் த வேர்ல்டு அறக்கட்டளை மூலம் உலகால் கைவிடப்பட்ட சிறுவர்களுக்கு அடைக்கலம் தந்தார். இதற்காகவே நெவர்லாண்டு பண்ணையை வாங்கினார். இந்த பண்ணையின் பரப்பளவு 2500 ஏக்கர்கள். சிறுவர்களுக்காக அதனை சொர்கலோகமாகவே மாற்றினார் ஜாக்ஸன். ஆனால் அவரது இமேஜை பெருமளவு சிதைத்ததும் இந்த நெவர்லாண்டு பண்ணை வாழ்க்கைதான். இதனால் ஒரு கட்டத்தில் இந்தப் பண்ணையையே இழுத்து மூடும் அளவுக்குப் போனது. பல மில்லியன் டாலர்களைச் சம்பாதித்த ஜாக்ஸனின் இறுதிக் காலம் பெரும் கடனாளியாக அவரை மாற்றியிருந்தது. இறக்கும் தருவாயில் அவருக்கு இருந்த கடன் அளவு 500 மில்லியன் டாலர்கள் என்கின்றன செய்திகள். இந்த நாட்களில் அவர் மேடைகளில் ஏறியதை விட கோர்ட் படிகளில் ஏறியதே அதிகம். அவரது நெவர்லாண்டு பண்ணை வீட்டை ஏலத்தில் விடக் கூட ஒரு கட்டத்தில் முயற்சிகள் நடந்தன. இந்தச் சிக்கலை எல்லாம் சமாளிக்கவே, மீண்டும் இசை நிகழ்ச்சிகளை முழுவீச்சில் நடத்த முடிவு செய்து அறிவிப்பும் வெளியிட்டார் ஜாக்ஸன். இந்த நிகழ்ச்சியை நடத்துபவர்களிடம் பணம் பெற்று ஓரளவு கடன்களையும் அடைத்தார் ஜாக்ஸன். ஜூலை 13-ம் தேதி லண்டனில் 50 மேடை நிகழ்ச்சிகளை நடத்த பிரமாண்ட ஏற்பாடுகள் நடந்து வந்தன. பல ஐடி ஊழியர்கள் விடுமுறை எடுத்துக் கொண்டு லண்டனுக்குப் போய் ஜாக்ஸன் இசை நிகழ்ச்சியைக் காணத் தயாராக இருந்தார்கள். அதற்குள் இயற்கை ஜாக்ஸனை தன்னோடு இணைத்துக் கொண்டு, கோடிக்கணக்கான அவரது ரசிகர்களை பெரும் துயரில் தள்ளிவிட்டது.


மின்னம்பலம்:சிறப்புக் கட்டுரை: அதிர்ச்சி வெற்றியும் சாமானியர்களும் கட்டுரை - 14 தளையறு சமுதாயம் (Open Society) - முரளி சண்முகவேலன் சிறப்புக் கட்டுரை: அதிர்ச்சி வெற்றியும் சாமானியர்களும் கட்டுரை - 14 தளையறு சமுதாயம் (Open Society) - முரளி சண்முகவேலன் இத்தொடரின் இறுதிக் கட்டுரை இது. ஆனால், சம்பிரதாயமான முடிவுரையாக இருக்காது. போனவாரம் ‘இதுவரை’ என்ற தலைப்பில் இதுவரை பேசப்பட்ட, விவாதித்த பொருள்களைப் பற்றி சிறுகுறிப்பு ஒன்றை எழுதினேன். இந்த வாரம் இத்தொடரில், இதுவரை பேசப்பட்ட முக்கியப் பொருள்களின் சாரத்தை பொதுப்புத்தியில் உள்ள ஒரு கருத்தாக்கத்தை முன்வைத்து விளக்கவிருக்கிறேன். அக்கருத்தாக்கம் Open Society (ஓப்பன் சொசைட்டி) என்று அழைக்கப்படுகிற தளையறு சமுதாயம். ஓப்பன் சொசைட்டி என்ற கருத்தாக்கத்தை தேர்ந்தெடுக்கக் காரணம் மேலைநாடுகளில் உள்ள வலது, இடது என எல்லா சாரிகளும், மைனாரிட்டி கட்சிகள், அடையாள அரசியலை / (வெள்ளை) இன உரிமைகளை முன்வைக்கிற கருத்தாக்கங்கள், புரட்சியாளர்கள், அரபு வசந்தம் பேசுபவர்கள், பெண்ணுரிமை காவலர்கள் என அனைவரும் இந்தக் கருத்தாக்கத்துக்கு ஆதரவு தெரிவிக்கின்றனர். ஸ்லோவோய்ஜ் ஜிஜெக் போன்ற விரல் விட்டு எண்ணக்கூடிய மார்க்சீய தர்க்கவாதிகள் இதற்கு விதிவிலக்கு. தளையறு சமுதாயம் கம்யூனிச இயக்கத்துக்கு எதிரானது. ஆனாலும் மேற்குலகில் இடதுசாரிகள், தாராளவாதிகள் இக்கருத்தாக்கத்தை ஆதரிக்கின்றனர். இடதுசாரிகளின் இந்த விமரிசனமற்ற ஆதரவால் அவர்களது கருத்தாக்கத்தில் ஒரு வெற்றிடம் ஏற்பட்டிருக்கிறது என்பதைப் புரிந்து கொள்ளலாம். தளையறு சமுதாயம் என்ற கருத்தாக்கத்தின் வழியாக மேற்குலகின் அரசியலைப் படிக்கும்போது வலது, இடதுசாரி கொள்கைகளுக்கிடையே உள்ள வேறுபாடுகள் நீர்த்துப் போயிருக்கின்றன என்பது தெளிவாகிறது. உதாரணமாக, கீழ்க்கண்ட பட்டியலைப் பாருங்கள். பண்டமயமாக்கப்பட்ட இன, தேசிய, பன்னாட்டு ஊடகங்கள் தகவல்தொடர்பு தொழில்நுட்பம், முதலீட்டியம் பொது சேவைத்துறையில் தவிர்க்கமுடியாத தனியார் துறையின் (தகவல் உள்ளிட்ட) தொழில்நுட்பம், ஆராய்ச்சி, முதலீடு. இப்பட்டியலில் வரும் பொருளாதாரப் பொருள்களை (subjects) அமெரிக்கா, ஐக்கிய ராஜ்ஜியம், ஜெர்மனி, ஃப்ரான்ஸ் போன்ற மேற்குலக ஜனநாயக நாடுகளில் எல்லாவகையான அரசியல் கட்சிகளும் ஆதரிக்கின்றன. அரசியல் சித்தாந்த வேறுபாடுகளே இல்லை என ஆகிவிட்டது. இவ்வாறு சித்தாந்தங்கள் நீர்த்துப்போனதில் இடதுசாரி சிந்தனையாளர்களுக்கே அதிக சவால், பிரச்னை; அவர்கள் முன்வைக்கும் அரசியல் சிந்தனையில் அதிக வெற்றிடம் ஏற்பட்டுள்ளது. ஒரு உதாரணம்: இணையத்தின் அடிப்படைத்தன்மைகளையும், அவற்றின் கட்டுமானச் சாய்வுகளையும் பொதுவில் விவாதிக்க எந்த அரசியல் கட்சிக்கும் துணிவில்லை என்றே நான் சொல்வேன் (கட்டுரை 10 & 11). அவற்றின் வெளிப்படைத்தன்மை பற்றியும், அந்தரங்க மீறல் பற்றியும் ஆங்காங்கே குரல் கொடுப்பது எளிது. ஆனால், இணையத்தின் அடிப்படையிலேயே இருக்கிற தன்மைகளை மாற்றக்கோரும் இயக்கமோ, அரசியல் கட்சியோ உலகளவில் கிடையாது. ஸ்வீடனில் ஆரம்பிக்கப்பட்ட பைரேட் கட்சியும் பெரிய அளவில் எந்த மாற்றத்தையும் இதுவரை தரவில்லை. இணையத்தில் நடைபெற்று வந்த அந்தரங்க மீறலை எட்வர்ட் ஸ்நோடன் உலகுக்கு எடுத்துக்காட்டிய பின்னரும், அதுகுறித்து எந்தச் சலனமும் மேற்குலக அரசியலில் ஏற்படவில்லை என்பதை நான் இப்படியே புரிந்துகொள்கிறேன். எனவே, இணையம் என்பது கருத்தாக்கங்களையும் செரித்துவிட்ட ஒரு தளமாக உருவெடுத்திருக்கிறது (post-ideological platform). அதே சமயத்தில், இணையம் இல்லாமல் இன்று தகவல் பரிமாற்றம் நிகழ்வது கிடையாது. எனவே, மேற்கை பொறுத்தவரை இணையம் என்பது கருத்து / பேச்சு சுதந்திரத்தின் அடிநாதமாக மாறிவிட்டது. முதலீட்டியமும், லாபமும், தகவல் பரிமாற்றமும், பேச்சு / கருத்து சுதந்திரமும் இரண்டறக் கலந்து தட்டையாகப் பார்க்கப்படுகிறது. இதன் விளைவாக இணையம் (என்ற பொருளின் தொழில்நுட்பம், அவற்றின் முதலீட்டியம்) தளையறு சமுதாயத்தின் ஒரு மிக முக்கியக் கூறாகவும் அடையாளமாகவும் கருதப்படுகிறது. ஆனால் அத்தொழில்நுட்பத்தின் முதலீட்டியமோ, நாம் இன்றுவரை அனுபவித்திராத ஒரு முதலீட்டிய வகையை நம் மீது திணிக்கிறது (கட்டுரை 12). மேற்சொன்ன பட்டியலில் உள்ள பொருள்கள் (subjects) எல்லாம் தளையறு சமூகத்தின் தன்மைகளாகவும் பார்க்கப்படுகின்றன என்பது மிக முக்கியம். இது எப்படி சாத்தியமாயிற்று? இதற்கு விடைகாணும் முன், முதலில் தளையறு சமுதாயம் என்றால் என்ன? அந்த கருத்தியல் உருவாக்கப்பட்ட அரசியல் சூழ்நிலைதான் என்ன? என்பதைப் பார்க்கலாம். இதற்கு கார்ல் பாப்பரை தெரிந்துகொள்ள வேண்டும். ஆஸ்திரியாவில் 1902ஆம் ஆண்டு பிறந்த கார்ல் பாப்பர் என்ற யூதர், நாஜிக்களின் கொடுமையின் காரணமாக சிறுவயதிலேயே பிரிட்டனுக்கு குடியேறுகிறார். அங்கே, ஒரு அரசியல் தத்துவவாதியாக உருவெடுக்கும் பாப்பர் 1945இல் எழுதி பிரபலப்படுத்திய The Open Society and its enemies என்ற ஆய்வுப் புத்தகத்தின் வழியாக பிரபலமாக்கப்பட்ட கருத்தாக்கமே தளையறு சமுதாயம் (இக்கருத்தாக்கத்தை முதலில் எழுதியவர் ஹென்றி பெர்க்சன் என்னும் ஃப்ரெஞ்ச் தத்துவவாதி). நாஜிக்களின் கொடுமைகளை அனுபவித்தும், சோவியத் பாணி கம்யூனிசத்தின் கொடுமைகளைப் பார்த்தும் / கேட்டபடியாலும் - பாப்பருக்கு அதிகாரக் குவிப்புள்ள அரசுகளின் மேல் நம்பிக்கை கிடையாது. அதிகாரம் குவிந்திருக்கும் அரசு மக்களின் தனித்துவத்தை நசுக்கும்; பின்னர் அதுவே யதேச்சதிகாரத்துக்கு (ஹிட்லரின் நாஜி அரசு, சோவியத் பாணி ஸ்டாலின் அரசு) வழிவகுக்கும் என்பதில் தீர்மானமாக இருந்தார். ஒரு அரசியல் தத்துவவாதியாக, மக்கள் நேரடியாகப் பங்கெடுக்கும் ஏத்தினீய ஜனநாயகத்தை (Athenian democracy) ஆதரித்த கார்ல் பாப்பர் - ப்ளேட்டோவின் தத்துவ அரசனை (Philosopher king) நிராகரித்தார். ப்ளேட்டோ அறிமுகப்படுத்தும் ‘தத்துவ அரசன்’ கருணை உள்ளம் கொண்டவன்: தனது குடிகளின் மேல் அன்பு செலுத்துகிறவன்; அவர்களின் அறம் மற்றும் பொருள் முன்னேற்றத்துக்காக தலைமை தாங்கக் கூடியவன். ப்ளேட்டோ ‘குடியரசு’ புத்தகத்தில் முன்வைக்கிற சமூக மாற்றங்களுக்கான அலசல்களை ஏற்றுக்கொள்கிற பாப்பர், தத்துவ அரசனுக்கு உள்ள கட்டற்ற அதிகாரம் குறித்து சந்தேகம் எழுப்புகிறார். ஒருவேளை, ப்ளேட்டோ என்ற தத்துவ ஞானி, தன்னை அரசனாக்க முயன்ற ஒரு முயற்சியோ என்றுகூட கேள்வியெழுப்புகிறார். தத்துவ அரசனாக இருந்தாலும்கூட, அந்த அரசனிடம் வந்துசேரும் கட்டற்ற அதிகாரக் குவிப்பு ஒரு நாட்டை யதேச்சதிகாரத்துக்கே கொண்டுசெல்லும் என்று எழுதினார். இதனடிப்படையிலேயே, கார்ல் மார்க்ஸ் முன்வைக்கிற அரசின் தன்மைகளையும் கார்ல் பாப்பர் நிராகரிக்கிறார். மார்க்ஸின் (அல்லது சோவியத் பாணி) கம்யூனிச அரசமைப்பும், நாஜிக்களின் அரசும் - தங்களை உன்னத நிறுவனமாக கட்டமைக்கின்றன. தம் மக்களை காப்பாற்றக்கூடிய ஒரே தேவ அமைப்பாக தங்களை முன்னிறுத்துகின்றன. அதுமட்டுமல்ல, தத்தம் கருத்தாக்கமே மனித குலத்தின் உன்னத முன்னேற்றத்துக்கு உதவும் என்ற பரிசீலிக்கப்படாத ‘உண்மையை’ நிறுவுகின்றனர். வெகு விரைவிலேயே, இந்த ‘உண்மை’ குடிமக்களின் மேல் திணிக்கப்படுகிறது. அதற்கு எதிர்ப்புத் தெரிவிப்பவர்களின் மேல் சித்திரவதை கட்டவிழ்த்து விடப்படுகிறது. எனவே, ஒரு மனிதனின் சுதந்திரமான வளர்ச்சிக்கு தளைகளற்ற அரசு அவசியம் என கார்ல் பாப்பர் வாதிடுகிறார். தளையறு சமுதாயம் (Open Society) என்ற கருத்தாக்கம், மார்க்சீயத்துக்கு எதிரானது என்பது மிக முக்கியம். பாப்பரின் தளையறு சமூகத்தை இன்றைய நவ தாராளவாதம், சுதந்திரவாதத்தின் கூறுகளோடு ஒப்பிட முடியும் என்றாலும் - சந்தைப் பொருளாதாரத்தையோ, தாராளவாதத்தையோ முன்னிறுத்துவதற்காக தளையறு சமுதாயம் என்ற கருத்தாக்கத்தை கார்ல் பாப்பர் உருவாக்கவில்லை என்பதே உண்மை. கார்ல் பாப்பரின் மாணவரான ஜார்ஜ் ஸொரோஸ், பாப்பரைப் போலவே நாஜிக்களின் கொடுமையால், தான் பிறந்த ஹங்கேரியிலிருந்து தப்பி பிரிட்டனுக்கு வந்த ஒரு அகதி. அப்போது அவருக்கு பதினேழு வயது. பின்னர், லண்டன் ஸ்கூல் ஆஃப் இகனாமிக்ஸில் பாப்பரின் மாணவராக இருந்து அரசியல், பொருளாதாரம் பயின்றார். நிதிப் பொருளாதார சந்தை வர்த்தகத்தில் பெரும் வித்தைக்காரர். சமீபத்திய சொத்தின் மதிப்பு ஏறத்தாழ 25 பில்லியன் அமெரிக்க டாலர். ஒரு நாட்டின் பண மதிப்பின் ஏற்றத்தாழ்வை முன்கூட்டியே ஊகித்து, அதற்குத் தகுந்தாற்போல அந்நாட்டின் பணத்தை முன்னரே ஒத்துக்கொண்ட விலையில் விற்பது உலக அந்நியச் செலவாணி சந்தையில் ஒரு பெரிய சூது. ஸொரோஸ் இந்தச் சூதில் ஒரு விற்பன்னர். இந்தச் சூதில் விற்பதாகச் சொல்லப்படும் தொகை யாரிடமும் இருக்காது என்பது முக்கியம். கமிஷனின் அடிப்படையில் விற்பதாக உறுதி அளிப்பவர் ஒரு வங்கியையோ, செலாவணி புரோக்கரையோ பணவசதி செய்து கொடுக்க வைப்பார். ஆக, ஒரு நாட்டின் கரன்சியை ‘விற்பவரோ’ எந்தவிதமான கைக்காசும் இல்லாமல் கோடிக்கணக்கான ரூபாய் மதிப்புள்ள கரன்சியை விற்பார். இப்படித்தான் ஸொரோஸ், 1990களில் பிரிட்டிஷ் பவுண்டுக்கு ஏற்படப்போகிற வீழ்ச்சியை முன்கூட்டியே கணித்து 1 பில்லியன் பவுண்டு சம்பாதித்தார். பின்னர், 2013ஆம் ஆண்டு ஜப்பானிய யென்னை வைத்து சூதாடி4பில்லியன் சம்பாதித்தார். பாப்பரின் அரசியல் தத்துவங்களால் இளம் வயதிலேயே ஈர்க்கப்பட்ட ஸொரோஸ், பின்னாளில் ஓப்பன் சொசைட்டி ஃபவுண்டேஷன் என்ற பன்னாட்டு நிறுவனத்தைத் தொடங்கினார். பங்குச் சந்தைகளில் சம்பாதித்த பணத்தில் ஒரு பெரும்பகுதியை தளையறு சமூகப் பணிகளுக்கு செலவிட்டு வருகிறார். சோவியத் கம்யூனிசத்தின் பிடிகளில் இருந்த ஐரோப்பிய நாடுகள், ஜனநாயகப் பாதைகளுக்குச் செல்ல உறுதுணையாக இருப்பதற்காக ஓப்பன் சொசைட்டி நிறுவனம் ஆரம்பிக்கப்பட்டது. ஐரோப்பாவில் கம்யூனிச நாடுகள் எல்லாம் மறைந்தபின்னர் தளையறு சமுதாயத்தின் தேவை என்ன? சந்தைப் பொருளாதாரம். முதலீட்டியமும் தளையறு சமூகத்துக்கு எதிரான விளைவுகளை ஏற்படுத்தக்கூடும் என்பதை - ஒரு பொருளாதார மாணவராக, ஸொரோஸ் ஏற்றுக்கொள்கிறார்; எச்சரிக்கையும் செய்கிறார். இன்றைய நிலவரத்தின்படி, தளையறு சமூகத்துக்கான சவால்கள் கம்யூனிச நாடுகளிடமிருந்து வராது எனவும்; சந்தைகளே உருவாக்கும் எனவும் எச்சரிக்கிறார். இருந்தபோதிலும் சந்தைப் பொருளாதாரத்தின் அடிப்படைகளை நாம் மாற்றுவது ஜனநாயகத்துக்கும், குடிமக்களின் அடிப்படைச் சுதந்திரத்துக்கும் கேடு விளைவிக்கும் என்றே வாதிடுகிறார். ஆக, சந்தைகளில் மாற்றம் ஏற்படுத்தி சந்தைகளை மேம்படுத்த வேண்டுமே தவிர அவற்றை நிராகரிப்பது தளையறு சமூகத்துக்கு கேடு விளைவிக்கும் என்றே ஸொரோஸ் பரிந்துரைக்கிறார். தளையறு சமுதாயம் தழைத்திட வற்றாத வளங்கள் தேவை. 24 மணி நேர பங்குச் சந்தைகள், தகவல்தொடர்பு தொழில்நுட்பம், முதலீட்டியம், உலகமயமாக்கல் ஆகியன இவ் வளங்களின் ஊற்றுக்கண். தாராளவாத உலகில், இவ் வளங்களின் பயன்களை தனி மனித சுதந்திரத்தோடும், உரிமைகளோடும் பிணைத்தாகிவிட்டது. ஆனால் தளையறு சமுதாயம் என்ற கருத்தாக்கம் தனி மனித சுதந்திரத்தை கட்டிக்காக்கிறது என்ற வாதம் எழுப்பப்படுமானால் உடனடியாக இரண்டு கேள்விகள் எழுகின்றன: யாருடைய சுதந்திரம், யாரிடமிருந்து சுதந்திரம்? தளையறு சமுதாயம் என்பது வானில் இருந்து குதித்து வருவதல்ல. ஒரு யதேச்சதிகார வர்க்கத்தின் தன்மைகளை விமரிசிப்பதால், போராடுவதால் ஏற்படுகிற ஒரு எதிர்வினை. எனவே, சுதந்திரம் என்னும் போராட்டம் நடைபெற ஒன்றுக்கும் மேற்பட்ட மனிதக் குழுக்கள் இன்றியமையாதது. கார்ல் பாப்பரின் சுதந்திரம்கூட நாஜிக்களுக்கும், சோவியத் கம்யூனிசவாதிகளுக்கும் எதிராக கட்டமைக்கப்பட்டது என்பதை மறந்துவிடக் கூடாது. எனவே, தளையறு சமூகத்தால் கிடைக்கும் தனிமனித சுதந்திரம் என்பது மனிதக் குழுக்களுக்கு இடையே ஏற்படுகிற போராட்டம், வாதம், வாதப்பிரதிவாதம் சார்ந்தது. தளையறு சமுதாயம் ஒரு கற்பனையுலகல்ல (not an utopia). சாவி வைத்து மூடிய கதவுகளைத் திறப்பதுபோல தளையறு சமூகத்தைத் திறந்துவிட முடியாது. அது, சமூகத்தின் சமமின்மையை சரி செய்ய ஏற்படுத்தப்பட்டிருக்கிற ஒரு கருத்தாக்கத் தளம். அவ்வளவே. ஆனால் தளையறு சமூகத்தின் தனிமனித சுதந்திரங்களும், உரிமைகளும் கடந்த 50 ஆண்டுகளாக சந்தையால் நிரப்பப்படுவதைப் போன்ற ஒரு மாயை வெற்றிகரமாக உருவாகிவிட்டிருக்கிறது. குறிப்பாக அரசியல் சுதந்திரத்துக்கும், முதலீட்டியத்துக்கும் இடையே ஏற்படுத்தப்பட்ட செயற்கையான தொடர்பை நாம் அனைவரும் ஏதோ ஒரு தளத்தில் ஏற்றுக்கொண்டுள்ளோம். இதற்கான விலையே வலதுசாரிகளின் எழுச்சி அல்லது இடதுசாரிகளின் தோல்வி. இதன் விளைவாகவே, நடுத்தர வர்க்கத்தினர் வலதுசாரிகளை தேடிப்போகும்நிலை - இந்தியா உள்பட - பல நாடுகளிலும் பரவிக் கொண்டிருக்கிறது. நலிந்த மக்களோ, தங்களது அடையாளங்களைப் பேசும் சமூக அரசியல் இயக்கங்களை நாடுகின்றனர். இப்படியெல்லாம் பத்தி பத்தியாக குறைபட்டுக் கொள்வதற்குப் பதில், உலகளாவிய சந்தை சார்ந்த முதலீட்டியத்துக்கு என்னதான் மாற்று என்று கேட்டால், அதற்கான பதில் தயாராக யாரிடமும் இல்லை என்றுதான் தோன்றுகிறது. ஆனால் ஒன்று நிச்சயம், நான் ஏற்றுக்கொண்டிருக்கும் கருத்தாக்கங்களை கேள்வி கேட்பதே இதற்கான ஆரம்பமாக நான் பார்க்கிறேன். உதாரணமாக குடிமக்களின் சுகாதாரம், உடல் நலத்தை அரசு ஏன் ஒரு முக்கியப் பிரச்சினையாக எடுத்துக் கொள்வதில்லை? வரி வசூலிக்கும் அரசின் தலையாய கடமையாக அது ஏன் இல்லை என்று சம்பந்தப்பட்ட நாடுகளில் நலிந்தோர்களே கேள்வி கேட்பதில்லை? குடிமக்களின் உடல்நலம் அடிப்படையில் ஒரு அரசியல் பொருளல்லவா? அது எப்படி ஒரு முதலீட்டியப் பொருளாகியது? அமெரிக்காவில் ஒபாமா கேர் என்ற ஏழை மக்களைப் பாதுகாக்கும் ஒரு பொது மருத்துவக் காப்பீட்டுத் திட்டம் கொண்டுவந்தபோது, சாமானிய கீழ்த்தட்டு உள்ளிட்ட நடுத்தர அமெரிக்க மக்கள் ஏன் எதிர்த்தார்கள்? ‘இது ஒரு கம்யூனிசத் திட்டம். தளையறு சமூகத்துக்கு எதிரான திட்டம். வெற்றிகரமாக சம்பாதித்து வரும் குடிமகனின் பொருளீட்டும் உரிமையைப் பறிக்கும் திட்டம்” என்று ஏன் கோபப்பட்டார்கள்? இது கேள்வி எழுப்பும் நேரம். நமது அரசியலின், பொருளாதாரத்தின் அடிப்படையையே கேள்விக்குள்ளாக்கும் நேரம். அப்படி கேட்காதவரையில் அமெரிக்கா போன்ற முன்னேறிய தளையறு சமூகத்தில் - ஒரு நூற்றாண்டுக்கு ஒருமுறை ஒரு கறுப்பர் அதிபராகலாம். மறுமுறையும் இன்னொரு கறுப்பர் மற்றொரு நூறு ஆண்டுகளுக்குள் அதிபராகலாம். அதுவரையில், ஒபாமா என்ற கருப்பர் அதிபரானது அமெரிக்க அரசியலில் ஏற்பட்ட தற்செயலான - ஆனால் அற்புதமான - விதிவிலக்கு. ஒபாமா அதிபரானது அமெரிக்க அரசியலில் ஏற்பட்ட ஒரு பிறழ்வு. ஆனால் ட்ரம்ப் அதிபரானது அமெரிக்காவின் இயல்பு நிலை. லண்டனில் உள்ள ஸ்கூல் ஆஃப் ஓரியண்டல் அண்ட் ஆஃப்ரிக்கன் ஸ்டடீசில், சாதி மற்றும் தகவல்தொடர்பு குறித்து ஆய்வு மேற்கொண்டிருப்பவர். கட்டுரை 01 அதிர்ச்சி வெற்றியும் சாமானியர்களும் கட்டுரை 02 டொனல்ட் ட்ரம்புக்கு வாக்களித்தவர்கள் யார்? கட்டுரை 03 ஹிலரி கிளிண்டனுடைய ஆதரவாளர்களும் அமெரிக்க இடதுசாரிகளின் வீழ்ச்சியும் கட்டுரை 04 ஊடகங்களின் அரசியல் சரித்தன்மையும் கருத்துக் கணிப்பு அரசியலும் கட்டுரை 05 மெய்யறு அரசியல் (POST-TRUTH POLITICS) கட்டுரை 06 மெய்யறு சமுதாயம் - ஒளிரும் இந்தியா கட்டுரை 07 பொய்ச் செய்தி + தகவல் பேதி = வலதுசாரிகளின் எழுச்சி? கட்டுரை 08 நிபுணர்களின் கல்லறைகளின் மீது பொய் செய்திகள் என்னும் சிலுவை கட்டுரை9பொய் செய்திகளின் மூலம் கட்டுரை 10 இணையமும் பொய் செய்திகளும் கட்டுரை 11 இணையத்தின் கட்டுமானச் சாய்வுகள் கட்டுரை 12 இணையம், தகவல்தொடர்பு முதலீட்டியம், பன்மைத்தன்மை கட்டுரை 13 இதுவரை - முரளி சண்முகவேலன் வெள்ளி, 14 ஏப் 2017


ஆம் அந்த ஆய்வின் முடிவில் கிடைதத பதில். தமிழ் மக்களது சுய சார்பு பொருளாதாரம். அது பலமாக இருக்கும் வரை தமிழர்களிற்கு சிந்திக்க நேரம் இருக்கும்.


source: CulturaX

text: 1. காவிரி நதிநீர் ஆணையம் துவக்கப்பட்ட ஆண்டு? 2. தகவல் பெறும் உரிமை சட்டத்தை முதலில் நிறைவேற்றிய மாநிலம்? பஞ்சாப் கர்நாடகா ராஜஸ்தான் ஆந்திரா 3. உயர் நீதிமன்ற நீதிபதியின் ஓய்வு வயது எத்தனை? 4. சமயச் சிறுபான்மையினர் மற்றும் மொழிச் சிறுபான்மையினருக்கு விருப்பத்திற்கு ஏற்ப, கல்வி நிறுவனங்களை உருவாக்கி நிர்வகிப்பதற்கு உரிமையுண்டு எனக் கூறும் ஷரத்து?


text: கார்த்திகை தீப திருநாளில் தீப்பிடித்து பலியான அப்பாவும் மகளும்! அரியலூர் பரிதாபம்! - Times Tamil News கார்த்திகை தீப திருநாளில் தீப்பிடித்து பலியான அப்பாவும் மகளும்! அரியலூர் பரிதாபம்! கார்த்திகை தீப திருநாளில் தீப்பிடித்து தந்தை மகள் பலி. அரியலூர் மாவட்டம் உடையார்பாளையம் அருகே அமைந்துள்ளது கழுமங்கலம் கிராமம். இந்த கிராமத்தில் வசிக்கும் செல்வம்( வயது 50) என்பவர் சிறிய அளவில் மளிகை கடை நடத்தி வருகிறார். இந்நிலையில் கார்த்திகை தீப திருநாள் நாடு முழுவதும் கொண்டாடப்பட்டு வந்த சூழலில். வழக்கம் போல செல்வம் தனது குடும்பத்தினருடன் மகிழ்ச்சியாக தீப ஒளி திருநாளை கொண்டாட தயாராகிக் கொண்டிருந்தார். எதிர்பாராத விதமாக இரு சக்கர வாகனத்திற்காக வாங்கி வைத்திருந்த பெட்ரோல் கேனில் நெருப்பு பிடித்துள்ளது. நெருப்பை அணைக்க வீட்டின் உள்ளே சென்ற செல்வம் மீது தீப்பற்றியுள்ளது. இதைக் கண்ட அவரது குடும்பத்தினர் அவரைக் காப்பாற்ற முயன்ற போது. அவரது இளைய(வயது 20) மகளும் தீயில் சிக்கியுள்ளார். சம்பவ இடத்திலேயே செல்வம் என்பவர் உயிரிழந்து விட்டதாகவும் மிகத் தீவிர தீக்காயங்களுடன் அவரது மகள் தஞ்சை அரசு மருத்துவமனையில் அனுமதிக்கப்பட்டுள்ளதாகவும் முதற்கட்ட தகவல்கள் தெரிவிக்கின்றன. மகிழ்ச்சியாக கார்த்திகை தீபத் திருநாளை கொண்டாட இருந்த குடும்பம் . தீயில் சிக்கி இறந்துள்ள சம்பவம் கழுமங்கலம் கிராமத்தையே சோகத்தில் ஆழ்த்தியுள்ளது..


text: மெய்வேந்து: தமிழறிஞர் முனைவர் ந. அரணமுறுவல் இவரது திருமணத்தைப் பாவலரேறு அவர்களே முன்னின்று 1971 ஆம் ஆண்டு நடத்தினார். அரசுப் பள்ளிகளிலும் பணியாற்றிய இவர், பின்னர் பாவாணர் அச்சகத்தைத் தொடங்கினார். 1977 இல் தமிழீழப் போராட்டத்தையொட்டி, தமிழகத்தில் தமிழக ஈழ நட்புறவுக் கழகத்தைத் தொடங்கினார். தமிழீழப் போராளிகளின் அனைத்து குழுக்களுக்கும் தமிழகத்தில் தேவையான உதவிகள் அனைத்தையும் செய்து கொடுத்தார். குறிப்பாக, தோழர் பத்மநாபா அவர்களின் உற்ற தோழராக இருந்தார். பொதுவுடமைச் சிந்தனைகளால் ஈர்க்கப்பட்ட இவர், தமிழகத்தின் மார்க்சிய இயக்கங்கள் அனைத்துடனும் தொடர்புகொண்டிருந்தார். சென்னையில் தமிழ்மொழி, தமிழ்த்தேசியம், பொதுவுடமை இயக்கம், தமிழீழம் தொடர்பான எந்த ஒரு கூட்டமாகவும் பேரணியாகவும் இருந்தாலும், அவற்றில் முதல் செயல்வீரராக முன்னின்றவர் தோழர் அரணமுறுவல். சென்னையில் பேராசிரியர் பொற்கோ, நான், அரணமுறுவல் மூவரும் இணைந்து தமிழ் பயிற்றுமொழிக் கருத்தரங்கம், அனைத்துமொழிகளையும் அரசு அலுவலகமொழிகளாக ஆக்கவேண்டும் என்பதை வலியுறுத்தும் மாநாடு, கணினித்தமிழ் கருத்தரங்கம் போன்றவற்றை நடத்தியுள்ளோம். சில காலம் தமிழ்நாடு அரசின் தமிழ்வளர்ச்சித்துறையில் உதவி இயக்குநராகவும் பணியாற்றியுள்ளார். பின்னர் செம்மொழித் தமிழ் மத்திய ஆய்வு நிறுவனத்தில் ஆய்வறிஞராகப் பணியாற்றினார். தமிழியக்கத்தின் துணைப் பொதுச்செயலாளராகப் பணியாற்றி, 'தமிழியக்கம்' என்ற இதழையும் தொடங்கினார். பாவாணரின் 'முதன்மொழி' என்ற இதழை மீண்டும் தொடர்ந்தார். ஆங்கில எதிர்ப்பு இயக்கத்தின் முன்னணி வீரராகச் செயல்பட்டார். உலகத் தமிழ்க் கழகத்திற்குப் புத்துயிர் ஊட்டினார். மறைந்த பேராசிரியர்கள் க. கைலாசபதி, பேரா. சிவத்தம்பி ஆகியோருக்கும் மார்க்சியப் புரட்சிகர எழுத்தாளர் திரு. கணேசலிங்கன் அவர்களுக்கும் நெருங்கிய நண்பராக இருந்தார். செம்மொழித் தமிழ் மத்திய ஆய்வுநிறுவனத்தில் பணியாற்றிபோது, தமிழ்ப் பேரறிஞர் தி.வே. கோபாலய்யர் அவர்களுடன் இணைந்து, தொல்காப்பியம் பொருளதிகாரம் - நச்சினார்க்கினியர், இளம்பூரணர் ஆகியோரின் உரைகளைப் பதிப்பித்தார்.அவருடைய முனைவர் பட்ட ஆய்வேடு பேரா. க. கைலாசபதி அவர்களின் ஆய்வுமுறைகள்பற்றிய ஆய்வாகும். அவரது தோளில் எப்போதும் ஒரு பை தொங்கும். அதில் தமிழ் இயக்கம், பொதுவுடமை இயக்கம், தமிழீழ இயக்கம்ஆகியவைபற்றிய துண்டுப் பிரசுரங்களும் நூல்களும் அடங்கியிருக்கும். அவரில்லாமல் சென்னையில் எந்த ஒரு கூட்டத்தையும் கருத்தரங்கையும் கூட்டத்தையும் நான் நடத்தியது கிடையாது என்ற அளவிற்கு எனக்கு உதவியவர். சில மாதங்களுக்கு முன்னர் நான் நெல்லை சென்றிருந்தபோது, பாளையில் கணினித்தமிழ்பற்றிய ஒரு கூட்டத்திற்கு ஏற்பாடுசெய்து, என்னை உரையாற்றும்படிக் கூறினார். அவர் மறைவை என்னால் இன்னும் நம்பமுடியவில்லை. அவரது துணைவியார் பெயர் திருமதி கண்ணம்மை. ஒரு மகள் (திருமதி இறைமொழி) , ஒரு மகன் ( திரு.அறிவுக்கனல்). எனக்கு மட்டுமல்ல.. பலருக்கும் அவரது மறைவு, ஒரு கையை இழந்ததுபோல், ஒரு பேரிழப்பாக இருக்கிறது. Mohamed Hussain எனது 'உரைநூல், உரையாசிரியர் நூலடைவு' நூல் அச்சிட பெரிதும் உதவியவர்.அப்போது அவரது குடும்பம் ராயப்பேட்டையில் இருந்தது. ஏறத்தாழ 7கிலோமீட்டர் தூரம் மிதி வண்டியில் சென்று அந்தப் பணியை நிறைவேற்றிக்கூறினார்:இந்தச்சிரமங்கள் உங்களுக்காக அல்ல,இது ஒரு அரிய தமிழ்ப்பணி . அதற்காகத்தான், என்றார். வாழ்க அவர் தமிழ்ப்பணி. Dhinesh Pachai Tamilan எனது ஆழ்ந்த இரங்கலைத் தெரிவித்துக் கொள்கிறேன் .தமிழ் மொழிக்கும் இனத்திற்கும் பெருமை சேர்த்த ஐயா அவர்களின் ஆன்மா தன் மறுபிறவியிலும் இதே பணியினைத் தொடர வேண்டி இறைவனிடம் பிரார்த்தனை செய்வோம். ஐயா நீங்கள் எங்களைவிட்டுப் பிரிந்தாலும் நீங்கள் விதைத்துச் சென்ற விதைகள் மரங்களாகி சமூகத்தைக் காக்கும் என்பது உண்மையே. வாழ்க உங்களது தமிழ்ப்பணி. வாழ்க உங்களது புகழ். வாழ்க உங்களது கொள்கைகள் ..,,,,,,,,,,,, நன்றி - முனைவர் ந.தெய்வசுந்தரம் அவர்களுக்கு Posted by இனம் வலைக்காட்சி Last Updated on 11/07/2015 09:08:00 AM thelliyan December 27, 2015 at 8:53:00 AM GMT+5:30 தென்மொழிக்கு உறுதுணையாக நின்ற அன்பர்களில் அரணமுறுவல் ஐயாவும் ஒருவரே அன்றி ஆணிவேர் தமிழ்த்தேசியத்தந்தை மட்டுமே... பாவாணர்-இறைக்குருவனார் உள்ளிட்ட பல்வேறு அறிஞர்களும் தென்மொழிக்கு துணை நின்றனர்.


text: தமிழ்நாடு ஆசிரியர் கூட்டணி: தொடக்கக் கல்வி பட்டயத் தேர்வு: தனித்தேர்வர்கள் ஏப்ரல் 17 வரை விண்ணப்பிக்கலாம் பதிவிறக்கம் செய்யலாம். பூர்த்தி செய்த விண்ணப்பத்துடன் ஏற்கெனவே தேர்வு எழுதிய மதிப்பெண் சான்றிதழ் நகலினையும் இணைத்து, தேர்வர் வசிக்கும் மாவட்டத்தில் அமைந்துள்ள மாவட்ட ஆசிரியர் பயிற்சி நிறுவனத்தில் நேரடியாக சமர்ப்பிக்க வேண்டும். மாவட்ட ஆசிரியர் பயிற்சி நிறுவனங்களில் பொருத்தப்பட்டுள்ள கணினி புகைப்படக் கருவிகள் மூலமாக புகைப்படம் எடுக்கும் வசதி செய்யப்பட்டுள்ளதால், அங்கேயே புகைப்படத்துடன் கூடிய விண்ணப்பங்களை இணையதளத்தில் பதிவேற்றம் செய்யலாம். தேர்வுக் கட்டணத்தையும் அங்கே செலுத்த வசதி செய்யப்பட்டுள்ளது. ஒவ்வொரு பாடத்துக்கும் ரூ.50, மதிப்பெண் சான்றிதழுக்கு ரூ.100, பதிவு மற்றும் சேவைக் கட்டணம் ரூ.15, ஆன்-லைன் பதிவுக் கட்டணம் (ஒரு விண்ணப்பத்துக்கு) ரூ.50 செலுத்த வேண்டும். பூர்த்தி செய்த விண்ணப்பங்களை ஏப்ரல் 10 முதல் 17 வரை (ஏப்ரல் 13, 14 தவிர) நேரில் சமர்ப்பிக்கலாம். தபால் மூலம் அனுப்பப்படும் விண்ணப்பங்கள் கண்டிப்பாக நிராகரிக்கப்படும் என அரசுத் தேர்வுகள் இயக்ககம் அறிவித்துள்ளது.


text: கத்ரீனா: கத்ரீனா கைஃப் தனது சிறிய தேனிலவில் இருந்து மெஹந்தியைக் காட்டும் படத்தைப் பகிர்ந்துள்ளார்; கமெண்ட் பகுதியில் காதலில் விழும் ரசிகர்கள் | ஹிந்தி திரைப்பட செய்தி - Wallpaper PaPa கத்ரீனா: கத்ரீனா கைஃப் தனது சிறிய தேனிலவில் இருந்து மெஹந்தியைக் காட்டும் படத்தைப் பகிர்ந்துள்ளார்; கமெண்ட் பகுதியில் காதலில் விழும் ரசிகர்கள் | ஹிந்தி திரைப்பட செய்தி கத்ரீனா கைஃப் மற்றும் விக்கி கௌஷல் டிசம்பர் 9 ஆம் தேதி ஃபோர்ட் பர்வாரா ஹோட்டலில் மிக நெருக்கமான முறையில் தி சிக்ஸ் சென்ஸ் திருமணம் செய்து கொண்டது. திருமணத்திற்குப் பிறகு, புதுமணத் தம்பதிகள் மினி-ஹனிமூனுக்காக தெரியாத இடத்திற்குச் சென்றனர். இப்போது, கேட் தனது கணவருடன் சமீபத்திய குறுகிய விடுமுறையின் போது கிளிக் செய்த மெஹந்தியைக் காட்டும் படத்தைப் பகிர்ந்துள்ளார். அவள் சிவப்பு இதயத்துடன் படத்தைத் தலைப்பிட்டாள். விரைவில், பிரபலங்கள் அதை விரும்புவார்கள் ஹுமா குரேஷி, நேஹா தூபியா மேலும் பதிவின் கருத்துப் பிரிவில் கத்ரீனா ரசிகர்கள் காதலில் விழுந்தனர். இதற்கிடையில், கடந்த வாரம் திருமணம் செய்து கொண்ட கத்ரீனா, திருமணத்திற்குப் பிறகு முதல் முறையாக மணப்பெண்ணை சமைக்கும் 'சௌங்கா சதனா' சடங்கின் ஒரு பகுதியாக சமீபத்தில் 'ஹல்வா' தயாரித்து அவரது சமையல் திறமைக்காக அவரது கணவர் பாராட்டினார். அவர் தனது இன்ஸ்டாகிராம் கட்டுரையை எடுத்து ஹல்வா கிண்ணத்தின் படத்தைப் பகிர்ந்துள்ளார், "மைனே பனாயா (நான் இதை தயார் செய்தேன்) சௌங்கா சர்தானா" என்று எழுதியிருந்தார். சில மணி நேரம் கழித்து, விக்கி அவரது திருமண சைகையைப் பாராட்டி, அவர் தனது கதையில் அல்வாவின் படத்தை வெளியிட்டார், "எப்போதும் சிறந்த அல்வா !!!" விக்கியும் கத்ரீனாவும் தங்கள் திருமணத்தின் அற்புதமான படங்களை சமூக ஊடகங்களில் பகிர்ந்துகொண்டு தங்கள் திருமணத்தை அறிவித்தனர். "இந்த தருணத்திற்கு எங்களைக் கொண்டு வந்த அனைத்திற்கும் எங்கள் இதயங்களில் அன்பும் நன்றியும் மட்டுமே உள்ளது. இந்த புதிய பயணத்தை நாங்கள் ஒன்றாகத் தொடங்கும்போது உங்கள் அனைவரின் அன்பையும் ஆசீர்வாதத்தையும் நாங்கள் விரும்புகிறோம்.🙏🏽❤" என்று அவர்கள் பதிவைத் தலைப்பிட்டனர். மறுபுறம், தம்பதியினர் மும்பைக்குத் திரும்பினர் மற்றும் தங்கள் தொழில்முறை கடமைகளை மீண்டும் தொடங்க தயாராக உள்ளனர். 'RRR's மும்பை மெகா நிகழ்வில் கலந்துகொள்ள ஹைதராபாத்தில் இருந்து ஆயிரக்கணக்கான ரசிகர்கள் | ஹிந்தி திரைப்பட செய்தி


அப்துல் கலாம் படித்த கல்லூரில் விமான துறை மாணவர்களுக்கு பாடம் எடுத்த தல அஜித் | Ajith Fans Club admin | Apr 08, 2018 | Comments 0 கோலிவுட் சினிமாவில் நடக்கும் ஸ்ட்ரைகால் அஜித் நடிக்கும் விசுவாசம் படப்பிடிப்பு நிறுத்திவைக்கப்பட்டுள்ளது. அந்த நேரத்தில் அஜித் ஒரு புதிய முயற்சியில் ஈடுப்பட்டுள்ளார். ஸ்டிரைக்கால் விஸ்வாசம் படப்பிடிப்பு தள்ளிப்போக இந்த இடைவெளியை தனக்கேற்ற வகையில் மாற்றியிருக்கிறார் நடிகர் அஜித் குமார். அவரது நீண்ட நாள் ஆர்வமான ஏரோ மாடலிமங்கில் கவனத்தை திருப்பியுள்ளார். இது தொடர்பான பிரத்யேக தொழில்நுட்பத்தைப் பற்றி தெரிந்துகொள்ள சென்னை குரோம்பேட்டையிலுள்ள எம்.ஐ.டி கல்லூரியின் ஏரோ மாடலிங் துறைக்கு விசிட் அடித்துள்ளார். இதுகுறித்து சமூக வலைத்தளங்களில் பதிவிட்டுள்ள ஏரோ மாடலிங் டிபார்ட்மெண்டை சேர்ந்த மாணவர்கள், அஜித் குமார் ஏரோ மாட்லிங்கின் நவின குவாட்காப்டர் தொழில்நுட்பம் மற்றும் வடிவமைப்பைப் பற்றி மாணவர்களிடம் கேட்டுத் தெரிந்துகொண்டதாக தெரிவித்துள்ளனர். பெரிய காத்திருப்புக்கு பிறகு அவரை பார்த்த மாணவர்கள் 12 மணி நேரம் காத்திருக்கிறோம் என்று மாணவர்கள் கூற. அஜித் ” உங்களை பார்க்க நான் 26 வருடமாய் காத்திருக்கிறேன் பா “எனக் கூறி மகிழ்வித்திருக்கிறார். தனக்கு ஆலோசனை நடத்திய மாணவர்களுடன் போட்டோ ஒன்றையும் எடுத்துள்ளார்


text: வானொலி (Radio) என்பது ஒரு குறிப்பிட்ட அதிர்வெண்களைக் கொண்ட மின்காந்த அலைகளின் வழி தொடர்பு கொள்ளும் ஒரு கம்பியில்லாத் தொலைத்தொடர்பு ஊடகமாகும். மின்காந்த அலைகளின் வழி செய்தி, அறிவிப்பு, பாடல் மற்றும் உரையாடல் ஒலியலைகளை ஏற்றி வான் வழியே செலுத்தி ஆங்காங்கே மக்கள் அதை தங்களிடமுள்ள வானொலிப் பெட்டி வழியாகப் பெறுமாறு தொழில் நுட்பம் தொடங்கியதால் இதனை வானொலி (அ) ரேடியோ என்பர். இந்த மின்காந்த அலைகள் கண்களால் காணக்கூடிய ஒளியைக் காட்டிலும் குறைவான அதிர்வெண்ணைக் கொண்ட மின்காந்த அலைகளைக் கொண்டு இயங்குகிறது. ஒலி அலைகளுடன் மின்காந்த அலைகளைக் கலந்து வானொலி நிலையங்களிலிருக்கும் மிக உயரமான கோபுரங்களில் அமைக்கப்பட்டுள்ள அனுப்பும் கருவிகள் மூலம் வான்வெளியில் மின்காந்த அலைகளாக ஒலிபரப்பப்படுகின்றது. இப்படி ஒலிபரப்பப்பட்ட மின்காந்த அலைகளைப் பயனர்கள் தங்களிடம் உள்ள ஒலி வாங்கிகள் எனப்படும் வானொலிப் பெட்டியின் மூலம் கேட்டு மகிழ்கிறார்கள். வானொலிப் பெட்டிகள், வானொலி நிலையங்களில் ஒலிபரப்பப்பட்ட மின் காந்த அலைகளை உள்வாங்கி, அதனூடே கலந்திருக்கும், ஒலி அலைகளை மட்டும் பிரித்தெடுத்து சத்த ஒலிபெருக்கி ஒலிக்கும் வகையில் அமைக்கப்பட்டுள்ளன. வானொலி நிலையங்கள் சென்னை வானொலி நிலையம், திருச்சிராப்பள்ளி வானொலி நிலையம், திருநெல்வேலி வானொலி நிலையம், கோயம்புத்தூர் வானொலி நிலையம், கொடைக்கானல் பண்பலை வானொலி நிலையம், மதுரை வானொலி நிலையம், நாகர்கோவில் வானொலி நிலையம், உதகமண்டலம் வானொலி நிலையம், தூத்துக்குடி வானொலி நிலையம், உள்ளன . வானொலி ஒலிபரப்பு தத்துவம் ஒரு வானொலி நிலையத்தில், ரேடியோ அலைகளை உருவாக்கி, பின் அவைகளை ஒலி அலைகளோடு பண்பேற்றம் செய்து , அதன்பின் அவைகளை பரப்புவதற்குப் பயன்படும் சாதனம் பரப்பி (Transmitter) என அழைக்கப்படுகிறது. இது ‘ஹென்ரிச் ஹெர்ட்ஸ்’ என்பவரால் முதல் பரப்பி உருவாக்கப்பட்டது. இது துண்டுகளான ரகசிய சைகைகளை (Morse – Code Signal) மட்டும் பரப்புவதற்கு பயன்படுத்தப்பட்டது. பின் 1909 ஆம் ஆண்டில் முதல் வானொலி தொலைபேசி பரப்பி உருவாக்கப்பட்டது. வகைகள் அ. ஊர்தி அலைப்பரப்பி (Carrier wave transmitter ) ஆ. பண்பேற்றப்பட்ட ஊர்தி அலைப்பரப்பி (Modulated carrier wave transmitter) இ. வானொலி தொலைபேசி பரப்பி (Radio Telephone Transmitter) ஊர்தி அலைப்பரப்பிகள் பழைய வகை பரப்பிகள் ஆகும். அவைகள் துண்டுச் சிக்னல்களை மட்டும் (Morse Signals) பரப்புவதற்கு பயன்படுத்தப்படுகின்றன. துண்டு சிக்னல்கள் புள்ளிகளையும் (dots) சிறிய கோடுகளையும்( dashes) கொண்டது. ஆனால் வானொலி பரப்பிகள் ரேடியோ அலைகளை பரப்புவதற்கு அதிக அளவில் பயன்படுகின்றன. இவைகள் ஏ.எம் ((AM) வானொலி பரப்பி மற்றும் எஃப் எம் ((FM) வானொலி பரப்பி என பிரிக்கப்படுகின்றன. வீச்சு மாற்றி வானொலி பரப்பி (Am Radio transmitter) இந்த பரப்பி வீச்சுப்பண்பேற்றம் செய்யப்பட்ட ரேடியோ அலைகளைப் பரப்புகின்றன. இது கீழ்கண்ட வெவ்வேறு நிலைகளைப் (Stage) பெற்றுள்ளது. வானொலி அதிர்வெண் அலையாக்கி இது ஊர்தி அலைகளை உற்பத்தி செய்கிறது. வெப்பநிலை மற்றும் மின்னழுத்த வேறுபாடுகள் ஆகியவற்றினால் இது உற்பத்தி செய்யும் அதிர்வெண் மாறாதவாறு வடிவமைக்கப்படுகிறது. அதற்கு கிறிஸ்டல் பயன்படுத்தப்படுகிறது. ஆகவே, இதற்கு கிறிஸ்டல் ஆசிலேட்டர் என்ற பெயரும் உண்டு. பஃபர் ஆம்ப்ளிஃபையர் (Buffer Amplifier) இது ஒரு இம்பிடன்ஸ் பொருந்தும் கிளாஸ் ஏ (Class) ஆர்.எஃப் ஆம்ப்ளிஃபையர் ஆகும். இது ஆர்.எஃப் ஆசிலேட்டர் நேரடியாக அவுட்புட் நிலையுடன் பளு ஆவதைத் தடுக்கிறது. இதனால் ஆர்.எஃப் அதிர்வெண் மாறிலியாகக் (Constant) கிடைக்கிறது. இண்டர் - மீடியேட் பவர் ஆம்ப்ளிஃபையர் இதுவும் ஒரு கிளாஸ் ஏ ஆம்ப்ளிஃபையராகும். இது பஃபர் மற்றும் மாடுலேட்டர் பகுதிகளை இணைக்கிறது. இது ஊர்தி அலையின் திறனைப் பெருக்குகிறது. ஒலிவாங்கி (Microphone) இது ஒரு சக்தி மாற்றும் சாதனம் (Transducer) ஆகும். இது ஒலியை, ஒலி மின்னலைகளாக (Audio Signals)) மாற்றுகிறது. முன்பெருக்கி (Pre Amplifier) முதலில் ஒலி மின்னலைகளில் உள்ள இரைச்சல் வடிகட்டப்பட்டு, பின்பு பெருக்கப்படுகிறது. செவி உணர்வு அதிர்வெண் பெருக்கி ((AF Amplifier) இது ஒலி மின்னலைகளின் திறனைப் பெருக்குகிறது. பெருக்கிய பின், மாடுலேட்டர் மற்றும் ஆர்.எப் பவர் ஆம்ப்ளிஃபையர் பகுதிக்குக் கொடுக்கிறது. மாடுலேட்டர் மற்றும் ஆர்.எஃப் பவர் ஆம்ப்ளிஃபையர் இங்கு ஒலிமின்னலை மற்றும் ஊர்தி அலைகள் வீச்சுப்பண்பேற்றம் (Ampliitude Modulation)) செடீநுயப்படுகிறது. பண்பேற்றப்பட்ட அலைகள், கடைசி நிலை ஆர்.எப் பவர் ஆம்ப்ளிபையரினால் மிக அதிக அளவில் பெருக்கப்பட்டு, பரப்பும் ஆண்டெனாவிற்குத் தரப்படுகிறது. பரப்பும் ஏரியல் (Transmitting Antenna) இது பண்பேற்றப்பட்ட அலைகளை மின்காந்த அலைகளாக ((Electromagnetic waves) மாற்றி, வான்வெளியில் பரப்புகிறது. பண்பலை பரப்பி (FM Transmitter) இந்த பரப்பி அதிர்வெண் பண்பேற்றம் செய்யப்பட்ட ஒலி அலைகளை உற்பத்தி செய்து அவைகளைப் பரப்புகிறது. இது கீழே கொடுக்கப்பட்டுள்ள பிரிவுகளையும் மற்றும் நிலைகளையும் கொண்டுள்ளது. 1. ஹகு பெருக்கி (AF amplifier) 2. பிரி – எம்பசிஸ்( Pre – emphasis) 3. கிறிஸ்டல் அலையாக்கி (Crystal – Oscillator) 4. அதிர்வெண் மடங்காக்கி (Audio processing stage) 5. ரியாக்டன்ஸ் - பண்பேற்றி (Audio processing stage) 6. பவர் பெருக்கி ஒலி – அலை தயாரிப்பு பகுதி (Audio processing stage) இப்பகுதி ஒலி வாங்கியையும், பிரி-எம்பசிஸ் மற்றும் ஹகு பெருக்கியையும் கொண்ட பகுதியாகும். முதலில் ஒலி வாங்கியின் மூலம் பெறப்பட்ட ஒலியானது, மின் அலையாக மாற்றப்பட்டு, பின்பு ஹகு ஆம்பிளிபயரின் மூலம் விரிவாக்கம் செய்யப்பட்டு, பிரி – எம்பசிஸ் பகுதிக்கு அனுப்பப்படுகிறது. உயர் அதிர்வெண் ஒலி அலைகள் இரைச்சலால் அதிகம் பாதிக்கப்படுவதால், இதனை நீக்க இவ்வலையின் வீச்சானது பெருக்கப்பட்டு மறுப்புப் பண்பேற்ற பகுதிக்கு அனுப்பப்படுகிறது. இதுவே பிரி-எம்பசிஸ் எனப்படும். இவ்வாறு பெருக்கப்பட்ட இவ்விரைச்சல் அலை ரிசீவரில் டி –எம்பசிஸ் என்ற சுற்றின் மூலம் மிக எளிமையாக நீக்கப்பட்டு விடும். மறுப்புப் பண்பேற்ற பகுதி (Reactance Modulator) இப்பகுதி கிறிஸ்டல் அலையாக்கி, அதிர்வெண் மடங்காக்கி மற்றும் மறுப்பு பண்பேற்றப் பகுதிகளைக் கொண்டதாகும். இப்பகுதியில் பயன்படுத்தப்படும் காயில் அல்லது மின்தேக்கியின் ரியாக்டன்ஸ், வருகின்ற ஒலி அலையின் அளவிற்கு ஏற்றவாறு வேறுபடுகிறது. இவ்வேறுபாட்டிற்கு ஏற்றவாறு வேறுபடுகிறது. இவ்வேறுபாட்டிற்கு ஏற்றவாறு பண்பேற்றத்திற்கு தேவையான உயர் அதிர்வெண் ஊர்தி அலைகளை, கிறிஸ்டல் அலையாக்கி உற்பத்தி செய்து தரும். இவ்வூர்தி அலைகளின் அதிர்வெண் மடங்காக்கியின் மூலம் பெருக்கப்பட்டு பவர் பெருக்கி பகுதிக்கு அனுப்பப்படுகிறது. பவர் பெருக்கி மற்றும் ஒலிபரப்பு ஏரியல் பண்பேற்றம் நிகழ்த்தப்பட்ட ஒலிஅலையானது அதன் மின்னழுத்தம் மற்றும் மின்னோட்டம் ஆகிய இரு முறைகளிலும் பெருக்கப்பட்டு ஒலிபரப்பு ஆண்டெனாவிற்கு அனுப்பப்படுகிறது. பரப்பும் ஆண்டெனாவானது RF அலைகளை மின்காந்த அலைகளாக மாற்றி வான்வெளியில் பரப்புகிறது. வானொலியின் பயன்கள் கப்பல்கள் மற்றும் நிலங்களுக்கு இடையில் மோர்ஸ் குறியீட்டைப் பயன்படுத்தி தந்திக்குறிப்புகளை அனுப்புவதற்கு, கடல்வழியே ஆரம்பகாலத்தில் பயன்படுத்தப்பட்டன. 1905 ஆம் ஆண்டில் சுஷிமா போரின் போது ரஷ்ய கப்பற்படையை ஜப்பானிய கடற்படையைக் கைப்பற்றியது அந்த தகவல்கள் ரேடியோ குறியீடு மூலம் அனுப்பப்பட்டன . முதன் முதலாக 1912 ஆம் ஆண்டில் ஆர்எம்எஸ் டைட்டானிக் கப்பலில் பயன்படுத்தப்பட்டது . மூழ்கிய கப்பல் மற்றும் அருகிலுள்ள கப்பல்கள் , மற்றும் உயிர் பிழைத்தவர்கள் பட்டியலிட்டு நிலையங்களுக்கு அனுப்பும் தகவல்தொடர்பு சாதனமாக ரேடியோ தந்தி பயன்பட்டது . முதல் உலகப் போரில் இரு தரப்பினரும் இராணுவம் மற்றும் கடற்படைகளுக்கு இடையே உத்தரவுகளையும் தகவல்களையும் அனுப்ப ரேடியோ பயன்படுத்தப்பட்டது; அதன் நீர்மூழ்கிக் கப்பல்கள் பிரிட்டிஷாரால் கைப்பற்றப்பட்ட தகவலை ஜெர்மனிக்கு தெரியப்படுத்த ரேடியோ தகவல்தொடர்புகளைப் பயன்பட்டது. , ஐரோப்பாவிலும், அமெரிக்காவிலும் ரேடியோ பரவலாக அறிமுகப்படுத்தப்பட்டு , வானொலி நிகழ்ச்சிகளில் செய்திகளும்,இடம்பெற்றன . 1920 கள் மற்றும் 1930 களில் பரவலாக வானொலியின் பயன்பாடு அதிகரித்தது . போருக்கு முந்தைய ஆண்டுகளில் ரேடியோ மற்றும் ராடார் பயன்படுத்தி விமானம் மற்றும் கப்பல்களைக் கண்டறிய பயன்படுத்தப்பட்டது . இன்று, வானொலி பல வகையான வடிவங்களில், வயர்லெஸ் நெட்வொர்க்குகள் மற்றும் அனைத்து வகையான மொபைல் தகவல்தொடர்புகள், ரேடியோ ஒளிபரப்பும் அடங்கும். தொலைக்காட்சியின் வருகைக்கு முன்பாக, வணிக ரீதியான வானொலி ஒலி பரப்புகள் செய்தி மற்றும் இசை மட்டுமல்லாமல் , நாடகங்கள், நகைச்சுவை, பல்வேறு நிகழ்ச்சிகள் மற்றும் பல வகையான பொழுதுபோக்குகள் வழங்கின .1920 களின் பிற்பகுதி முதல் 1950 களின் இடைப்பட்ட காலம் வரை பொதுவாக வானொலியின் பொற்காலம் எனலாம் . வானொலி என்பது வியத்தகு மாற்றத்தை ஏற்படுத்தி தனித்துவமக விளங்கியது . நவீன உலகில் தகவல் தொடர்பு சாதனங்கள், டி.வி.மொபைல் , ஸ்மார்ட்போன், ஐ.பேட், இன்டர்நெட் என பல வழிகளில் தகவல் தொடர்பு அதிகரித்துவிட்டபோதிலும், வெகுஜன ஊடகத்தின் (MASS MEDIA) முன்னோடி வானொலி தான். தகவலை மக்களிடம் விரைவாக கொண்டு சேர்ப்பதில் வானொலியின் பங்கு அளவிடமுடியாதது. கல்வி சேவை , மக்களிடம் விழிப்புணர்வு ஏற்படுத்துதல் , பொழுதுபோக்கு நிகழ்ச்சிகள் , போன்றவற்றை வழங்குகின்றன . இன்று உலக முழுவதும் லட்சக்கணக்கான வானொலி நிலையங்கள் உள்ளன . தகவல்கள் தெரிவிக்கின்றன. முந்தைய காலங்களில் பேரிடர் குறித்த தகவல்கள், போர் அறிவிப்புகள் போன்றவற்றினை ஒலிப்பரப்பு வாயிலாக விரைந்து அளித்தது வானொலி. அப்படி இன்றளவும் விரைந்து ஒரு தகவலினை அளிக்கும் சாதனம் வானொலி என்றால் அது மிகையாகாது. ஆப்ரிக்கா, ஆசியா, வளைகுடா போன்ற நாடுகளில் இன்று உலக வானொலிதினத்தை கொண்டாடுகின்றனர். 2011 ம் ஆண்டு நவம்பர் 3 அன்று ஐக்கிய நாடுகள் சபை பிப்ரவரி 13ஐ உலக வானொலி நாள் என அறிவித்தது. ரேடியோ அலை மூலம் இயங்கும் கட்டுப்பாட்டுக் கருவி ரேடியோ அலைகளை பயன்படுத்தி கட்டுப்பாட்டுக் கருவியை ( Remote control) உருவாக்கி ஏவுகணைகள், படகுகள், கார்கள், மற்றும் விமானங்கள் ஆகியவற்றை தொலைதூரத்தில் இருந்து இயக்க பயன்படுத்தப்பட்டது . பெரிய தொழில்துறையில் கிரேன்களை இயக்க இப்போது, பொதுவாக டிஜிட்டல் ரேடியோ நுட்பங்களைப் பயன்படுத்துகின்றன, இவை பாதுகாப்பையும் நம்பகத்தன்மையையும் உறுதிப்படுத்துகின்றன.1898 இன் மின் கண்காட்சியில் மாடிசன் ஸ்கொயர் கார்டனில், நிகோலா டெஸ்லா வெற்றிகரமாக ஒரு ரேடியோ கட்டுப்பாட்டு மூலம் படகை இயக்கி காண்பித்தார் "கப்பல்கள் அல்லது வாகனங்களை நகர்த்துவதற்கான கட்டுப்பாட்டு முறைமைக்கான கருவி மற்றும் கருவிக்கான" அமெரிக்க காப்புரிமை எண் 613,809 வழங்கப்பட்டது. இவற்றையும் காண்க உலக வானொலி நாள் வானொலி ஆர்வலர் மேற்கோள்கள் இத்தாலியக் கண்டுபிடிப்புகள் ஊடக வடிவங்கள்


text: திரை விமர்சனம்: 'நெஞ்சுக்கு நீதி' திரை விமர்சனம்: நெஞ்சுக்கு நீதி 22 May, 2022, 10:56 am சட்டத்தை சரியாகப் பயன்படுத்தி நியாயத்தை நிலைநிறுத்தும் ஒரு காவல் துறை அதிகாரியின் கதைதான் 'நெஞ்சுக்கு நீதி'. கோயம்பத்தூர் மாவட்டத்தில் ஒரு கிராமத்தில் பட்டியல் சாதி மக்கள் பல வகையான கொடுமைகளை அனுபவித்து வருகிறார்கள். உள்ளூர் அரசியல்வாதிகளும், காவல்துறையினரும் இந்தக் கொடுமைகளின் பங்குதாரர்களாக இருக்கிறார்கள். அந்த கிராமத்தின் காவல்துறை துணை கண்காணிப்பாளராக பதவியேற்கிறார் விஜய் எனும் விஜயராகவன் (உதயநிதி ஸ்டாலின்). அவர் பொறுப்பேற்ற சில நாட்களில் அந்த ஊருக்கு ஒதுக்குப்புறத்தில் உள்ள காலனிப் பகுதியில் பட்டியல் சமூகத்தைச் சேர்ந்த 15 வயது சிறுமிகள் இருவர் ஒரு மரத்தில் தூக்கில் தொங்கவிடப்படுகின்றனர். அதே சமூகத்தைச் சேர்ந்த இன்னொரு சிறுமியான சத்யா தொலைந்துபோயிருக்கிறாள். இரண்டு சிறுமியருக்கும் தன்பாலின உறவு இருந்ததால் அவர்களின் தந்தையரே அந்தச் சிறுமியரை ஆணவக் கொலை செய்துவிட்டதாக வழக்கை திசைதிருப்பி விரைந்து முடிக்கும் முயற்சிகளில் காவல்துறையில் விஜய்க்கு கீழுள்ளவர்களும் உயரதிகாரிகளும் முயல்கின்றனர். சிறுமியரின் தந்தையர் இருவரும் கைது செய்யப்படுகின்றனர். ஆனால், இறந்துவிட்ட பெண்கள் உள்ளூர் எம்எல்ஏ-வின் உறவினர் குணசேகரனின் ஆலையில் பணியாற்றியவர்கள் என்றும் 30 ரூபாய் அதிகக் கூலி கேட்டதற்காக குணசேகரன்தான் அவர்களை கொன்றிருக்கிறார் என்று சத்யாவின் அக்காவான குறிஞ்சி (ஷிவானி ராஜசேகர்) மூலமாக விஜய் தெரிந்துகொள்கிறார். பிறப்பின் அடிப்படையிலான ஏற்றதாழ்வு மிக்க சமூகக் கட்டமைப்பு, அரசியல்வாதிகளின் அதிகார பலம், காவல்துறை அதிகாரிகளிடையே புரையோடிப் போயிருக்கும் ஆதிக்க மனநிலை ஆகியவற்றால் விளையும் தடைகளைக் கடந்து விஜய் காணாமல் போன சிறுமியைக் கண்டுபிடித்தாரா, இரண்டு பெண்களின் மரணத்துக்குக் காரணமான குற்றவாளியை சட்டத்தின் முன் நிறுத்தி தண்டனை பெற்றுத் தந்தாரா என்பதே மீதிக் கதை. 2019-ல் வெளியாகி பரவலாக பாராட்டப்பட்ட 'ஆர்ட்டிகிள் 15' இந்திப் படத்தின் தமிழ் மறு ஆக்கம்தான் 'நெஞ்சுக்கு நீதி'. ஒடுக்கப்பட்ட மக்களுக்கான நியாயத்தைந் நிலைநாட்டுவதற்கும் அவர்களின் உரிமைகளை மீட்டுத் தருவதற்கும் அரசியல்சார்பும் கருத்தியல் பிடிப்பும் ஆழமான சமூகப் புரிதலும் இருந்தாக வேண்டிய அவசியம் இல்லை. மனசாட்சிக்கும் சட்டத்துக்கும் உட்பட்டு நடந்துகொண்டாலே போதுமானது என்பதையும் சரியான கைகளில் இருந்தால் சட்டம் அனைவருக்குமான நியாயத்தைப் பெற்றுத் தரும் என்பதையும் அழுத்தமாகப் பதிவு செய்ததே 'ஆர்ட்டிகிள் 15' திரைப்படத்தின் சிறப்பு. அனுபவ் சின்ஹா இந்தியில் எழுதி இயக்கிய கதையை எடுத்துக்கொண்டு தமிழில் திரைக்கதை அமைத்து இயக்கியிருக்கிறார் அருண்ராஜா காமராஜ். 'கனா' திரைப்படத்தின் மூலம் இயக்குநராக கவனம் ஈர்த்த அருண்ராஜா காமராஜ் தன்னுடைய இரண்டாம் படத்தில் அதைவிட கனமான உள்ளடக்கமும் சமூக முக்கியத்துவமும் வாய்ந்த திரைக்கதையின் மூலம் சரியான தாக்கத்தை ஏற்படுத்துவதில் வெற்றிபெற்றிருக்கிறார். அசல் படத்தின் கதையின் ஆன்மாவைச் சிதைக்காமல் அப்படியே கடத்தியிருக்கிறார் இயக்குநர். அதே நேரம் திரைக்கதையில் அவர் செய்திருக்கும் மாற்றங்கள் ஒட்டுமொத்தப் படத்தை தமிழ்ச் சூழலுக்கு இன்னும் பொருத்தமானதாக மாற்றியிருப்பதோடு படத்தின் பேசுபொருளுக்கு மேலும் வலுவூட்டியிருக்கிறது. இதன் மூலம் இந்தப் படம் மறு ஆக்கம் என்றாலும் 'இது ஒரு அருண்ராஜா காமராஜ்' படைப்பு என்று படத்தின் டைட்டில் கார்டில் போடப்படுவதை மனதார ஏற்றுக்கொள்ள முடிகிறது. அரசுப் பள்ளியில் பட்டியல் சமூகத்தைச் சேர்ந்த சத்துணவு ஊழியர் சமைத்த உணவை தமது குழந்தைகளுக்குக் கொடுக்கக் கூடாது என்று ஆதிக்க சாதி் பெற்றோர் போராட்டம் நிகழ்த்தியதை நினைவுபடுத்தும் தொடக்கக் காட்சி, சமூக சமத்துவத்தை வலியுறுத்தும் காட்சிகளிலும் வசனங்களிலும் அம்பேத்கரோடு பெரியாரின் முக்கியத்துவத்தையும் உணர்த்தியிருப்பது, சிபிஐ அதிகாரியிடமிருந்து வெளிப்படும் இந்தி திணிப்புக்கான எதிர்ப்பு, நியாயத்தின் பக்கம் உறுதியுடன் நிற்கும் பயிற்சி மருத்துவர் கதாபாத்திரத்துக்கு நீட் தேர்வை எதிர்த்து உயிர்துறந்த அனிதாவின் பெயரை வைத்தது என தமிழ் மக்களுக்கும் தமிழ்நாட்டுக்கும் நெருக்கமான பல விஷயங்கள் கதையின் சாரம் கெடாமல் அழகாகவும் அழுத்தமாகவும் இணைக்கப்பட்டிருக்கின்றன. படத்தில் ஒடுக்கப்பட்ட மக்களின் உரிமைகளுக்காகப் போராடும் குழுவின் தலைவராக வரும் இளைஞன் கதாபாத்திரத்துக்கான காட்சிகளும் முக்கியத்துவம் மூலப் படைப்பைவிட அதிகரிக்கப்பட்டிருக்கின்றன. கதையின் சில முக்கியமான நகர்வுகளில் இந்திப் படத்தில் சொல்லாமல் விடப்பட்ட அல்லது குறைவாக சொல்லப்பட்ட தகவல்களை விரிவாகச் சொல்லும் வகையில் காட்சிகள் அமைக்கப்பட்டிருக்கின்றன. இதன் மூலம் கதையை கூடுதல் எளிமையாகவும் தெளிவாகவும் புரிந்துகொள்ள முடிகிறது. இவை எல்லாம் சேர்ந்து சமூக ஏற்றதாழ்வுக்கும் ஆதிக்க மனநிலையினால் இழைக்கப்படும் கொடுமைகளுக்கும் எதிரான ஆழமான அழுத்தமான மன எழுச்சியை உருவாக்கும் இலக்கில் இந்தப் படம் பேரளவில் வெற்றிபெற்றிருக்கிறது. தமிழரசன் பச்சமுத்துவின் வசனங்கள் இந்த இலக்கை அடைவதில் இயக்குநருக்கு கைகொடுத்துள்ளன. ஒரு குற்றவியல் த்ரில்லர் படமாக முதல் பாதி சற்று நீளமாக இருப்பது போன்ற உணர்வைக் கொடுத்தாலும் ஒரு கட்டத்துக்குப் பிறகு சூடுபிடித்து இறுதிவரை பரபரப்புக் குறையாமல் திரைக்கதை நகர்கிறது. ஆனாலும் தமிழ்ப் படத்தின் நீளம் மூலப் படத்தைக் காட்டிலும் 15 -20 நிமிடங்கள் அதிகம் என்பது சில இடங்களில் உரைக்கத்தான் செய்கிறது. மேலும், சத்யா எப்படி தொலைந்து போனாள், அதன் பிறகு அவளுக்கு என்ன ஆனது என்பது குறித்த குழப்பங்களைத் தீர்க்கும் வகையில் இன்னும் சில காட்சிகளைச் சேர்த்திருக்கலாம். பிணக் கூராய்வு டி.என்.ஏ பரிசோதனை, ஆகிய மருத்துவ விஷயங்கள் சார்ந்த காட்சிகளும் வசனங்களும் சற்று குழப்பத்தை ஏற்படுத்துகின்றன. படத்தின் நாயகன் முதல்வரின் மகன் மற்றும் ஆளும் கட்சி எம்எல்ஏ என்பதாலும் சில இடங்களில் முந்தைய ஆட்சியாளர்களை மோசமாகச் சித்தரிக்கும் வசனங்களும் காட்சிகளும் இடம்பெற்றிருக்கின்றன. ஒரு தீவிரமான சமூகப் பிரச்சினையைப் பேசும் படத்தில் இதுபோன்ற திணிப்புகளைத் தவிர்த்திருக்கலாம். உதயநிதி ஸ்டாலின் தனக்கான நாயக பிம்பத்தை பெரிதாக்கிக் காட்டுவதற்கான 'மாஸ்' காட்சிகள் எதையும் திணிக்கச் சொல்லாமல் முழுக்க முழுக்க கதைக்கு தன்னை அர்ப்பணித்து கதாபாத்திரத்தை மிகச் சிறப்பாக உள்வாங்கி நடித்திருக்கிறார். ஒடுக்கப்பட்ட மக்களின் உரிமைக்காக போராடும் இளம் போராளியாக முக்கியத்துவம் வாய்ந்த கதாபாத்திரத்தில் கச்சிதமாகப் பொருந்தியிருக்கிறார் குமரனாக வரும் ஆதி. சாதி ஆதிக்க மனநிலை கொண்ட காவல் ஆய்வாளராக சுரேஷ் சக்ரவர்த்தி துறைக்குள்ளேயே ஒடுக்குமுறையை எதிர்கொள்ளும் காவலரான இளவரசு, ஒடுக்கப்பட்ட சமூகத்தினருக்காக சட்டத்தின் முன் நியாயம் வேண்டி நிற்கும் ஷிவானி ராஜசேகர் என துணைக் கதாபாத்திரங்களில் நடித்த பலர் நல்ல வகையில் பங்களித்திருக்கிறார்கள். திபு நினன் தாமஸின் இசையில் பாடல்களும் பின்னணி இசையும் காட்சிகளின் தாக்கத்தை மேம்படுத்துகின்றன. தினேஷ் கிருஷ்ணனின் பல நீண்ட சிங்கிள் ஷாட் காட்சிகளும் அரிதான கேமரா கோணங்களும் நிறைந்த ஒளிப்பதிவு படத்துக்குப் பெரிய பலம் மொத்தத்தில் மனசாட்சியின் குரல் கேட்டு நியாயத்தின் வழி நின்று சட்டத்தின் மூலமாக அனைவரின் உரிமைகளையும் பாதுகாக்க முடியும் சமூக சமத்துவத்தை நிலைநாட்ட முடியும் என்னும் நம்பிக்கையை ஆழமாக விதைத்திருப்பதன் மூலம் சமகாலத்துக்கு மிகவும் தேவையான முக்கியமான திரைப்படமாகியிருக்கிறது 'நெஞ்சுக்கு நீதி'.


Cable சங்கர்: கொத்து பரோட்டா-20/12/10 விமர்சனக் கூட்டம் சிறப்பாக நடைபெற வாழ்த்துக்கள்........... மொத தத்துவம் ஹா ஹா ............ சிப்பு சிப்பா வருது தல......... ஹை............ வட என்னக்குத்தான்......... // டெக்னாலஜி இம்ப்ரூவ்ட் வெரி மச் இது பழசு பாஸ்! //ஒரு கர்பிணி பெண்ணை சுலபமாய் "உள்ளிக்க" வைக்க முடியாது // "உள்ளிக்க" இன்று புதிதாய் ஒரு வார்த்தை கற்று கொண்டேன். நன்றிக்க.. விமர்சனக் கூட்டத்திற்கு வாழ்த்துக்கள்! இயக்குனரும் ராஜ் கபூர்தானே? இம்முறையும் தொய்வில்லை சகோதரம்.. அதிலும் விளம்பரம் அருமை.. இயக்குனரை யாரென்று தெரியல... விஜய் விசயம் செம ஹொட் நியுஸ் நிஜத்தின் பிரதிபலிப்பு... வாழ்த்துக்கள்... நண்பர்கள் சொன்னார்கள் சகோதரம்... இம்முறை சமூகம் தர முடியாமல் போய்விட்டது... அடுத்த முறை நிச்சயம் சந்திப்போம்... தங்கள் பாசத்திற்கு மிக்க நன்றிகள்.. அண்ணா இந்த வர தத்துவம் அருமை... joke super boss... vijay may look like 'aval' right now.....definatly he'll not do the same mistake as rajini( varave illa) or vijaya kanth( Late-a athum thaniya vanthutaru)... vijay move konjam different-a irrukku parpom ...but neenga sonnamathiri nadakkathonnu oru thought avlothan.,... as usual kothu super... LLA பில்டிங் ... முடிந்தால் நிச்சயம் வருகிறேன் "வெறும் சைட் டிஷ்சை மட்டும் சாப்பிடும் ஆளாய் இருப்பது தான் கொஞ்சம் இடிக்கிறது" அடடா ...நீங்க வரை டி கடைக்கு கூட்டிட்டு போயிருக்கனும் ...அப்ப தெரிஞ்சு இருக்கும் “அய்யோ.. அம்மா” என்று வலிக்காமல் போட்ட சத்தம் கேட்டது.. வாழ்க குடும்பஸ்த்ரீகள்" இசை போதையை மட்டும் தான் என்னால் அனுபவிக்க முடியும் ...வேறு போதை என்றால் அம்மா அடிப்பாங்க ஏ ஜோக் ரொம்ப சும்மார் ரகம் :))))))) தல உங்க சினிமா வியாபாரம் இப்ப தான் படிச்சு முடிச்சேன் ..நல்லாயிருக்கு அடடா, இந்த வாரம் நான் சென்னையில் இல்லை..உங்க விழாவிற்கு வரமுடியாமைக்கு வருந்துகிறேன். // மற்றவர்கள் முன் நீ திறமையானவனாக இரு. உன் மனைவியிடம் மட்டும் முட்டாளாகவே இரு. வாழ்கையில் சிறக்க அதி புத்திசாலித்தனமான யுக்தி. // இதுல ஏதோ உள்குத்து இருக்குற மாதிரி தெரியுதே.... //கேட்டால் நாமும் கரைந்து போய் அழ ஆரம்பித்துவிடுவோம். /// என்னது கரைஞ்சு போயிடுவமா? கொத்து பரோட்டா வழக்கம் போலவே நன்றாக இருந்தது.... “மேரா நாம் ஜோக்கர்” டைரக்டர் ராஜ்கபூர்.... கொத்து வழமைபோலவே அருமை அண்ணே. ஸ்ரீ லங்கா பதிவர் கிரிக்கட் போட்டிகளும், சந்திப்பும் இனிதே நிறைவடைந்தது. இங்கே தங்கள்மேல் அனைவருமே பாசமும், நன் மதிப்பும் வைத்துள்ளனர். நன்றி அண்ணே. 'சினி சிட்டி' அறிமுகத்திற்கு நன்றி. "நண்பர் கார்த்திகை பாண்டியன் வந்திருந்தார் அத்திரியுடன். இரண்டு பேரையும் ஒரு அருமையான பாருக்கு நானும் பதிவுலக பயில்வான் பெஸ்கியும் அழைத்துச் சென்றோம்." அதுவும் அதே பாரா ? கேப்போமில்ல detailu .... தத்துவம் அருமை,பெண்கள் ஜோக் எல்லாமே அருமை,டெக்னாலாஜியும் சூப்பர்.பாடல் பிடிச்சிருக்கு. கமலுடன் ரஜினியை கம்பேர் செய்தது சரியில்லை என உங்களுக்கே தோன்றி விட்டது.. இபோது ரஜினியுடன் விஜயை ஒப்பிட ஆரம்பித்து விட்டீர்கள்.. இதை ரஜினி, விஜய் இருவருமே ஏற்க மாட்டார்கள்.. கமல் காப்பி அடித்தது படம் எடுக்கிறார்.. அவரை மக்கள் ஏற்கவில்லை... என்பதெல்லாம் உண்மை என்றாலும் அவரிடம் ஒன்றிரண்டு நல்ல விஷயங்கள் இருக்க கூடும்... அதை பற்றி சொல்லுங்கள்... அதை விட்டுவிட்டு, கமலை மேம்படுத்தி காட்டுவதற்காக , ரஜினியை தேவையில்லாமல் சீண்டுவது நகைப்புக்கு உரியது... கொத்துபரோட்டா வழமையான சுவையுடன். இலங்கைப் பதிவுலகமும் இவ்வாரம் நன்றாகவே கழிந்தது. உங்களுடன் கதைத்ததும் மகிழ்ச்சி. இவ்வளவு வாசகர்கள் கொண்ட நீங்கள், பாருக்கு போவதையும், மது அருந்துவதையும், நாசுக்கு கலந்த பெருமையுடன் குறிப்பிடுவது நல்லதா? நீங்கள் உண்மையை மறைப்பவர் இல்லைதான். நானும் மது அருந்துபவந்தான். இருந்தாலும், இப்பிடி எழுதலாமா? இப்பொழுதெல்லாம், பொது இடங்களிலும், எழுத்திலும் கெட்டவார்த்தை உபயோகிப்பது, இந்த மாதிரி விஷயங்களை நாசுக்காக ஒப்புக்கொள்வது எல்லாம் பெரிய மனுஷத்தன் என்று ஆகிவிட்டதோ??? கலக்கல் ஜோக்ஸ் அண்ணே :) இந்த MLM ஆளுங்களை சமாளிக்க அவங்களை மாதிரியே நாமளும் பேச ஆரம்பிக்க வேண்டும்.. முக்கியமா அவங்களுக்கு நம்ம மிஸ்டுகால் குடுத்து பேசினால் ஜென்மத்துக்கும் உங்க பக்கம் வர மாட்டாங்க.. //எடுத்தவுடன் தான் செய்யும் ஏதோ ஒரு நெட்வொர்க் மார்கெட்டிங் பற்றி சொல்ல ஆரம்பிப்பார்.// சரி விடுங்க விடுங்க , நீங்க "பிரமிட்" நடராஜன் சாருக்கு நெருக்கம்னு தெரிஞ்சு தப்பா புரிஞ்சுகிட்டு இருக்காரு போல,. இப்ப எழுதிட்டீங்கில்ல இனிமே தொந்தரவு பண்ண மாட்டாரு ;) அண்ணே நல்லா இருக்கீங்களா??? எப்பவும் அது புதுசா இம்ப்ரூவ் ஆயிட்டுதானேருக்கு முடிஞ்சா ஒரு புத்தக விமர்சனம் போடுங்க.. ஓகே அடுத்த வாரம் மீட் செய்வோம் கரைந்து என்பதன் மறுவூ //கமலுடன் ரஜினியை கம்பேர் செய்தது சரியில்லை என உங்களுக்கே தோன்றி விட்டது..// ஆமாம்.. கமலுடன் ரஜினியைப் போய் கம்பேர் செய்தது சரியில்லைதான். //இபோது ரஜினியுடன் விஜயை ஒப்பிட ஆரம்பித்து விட்டீர்கள்.. இதை ரஜினி, விஜய் இருவருமே ஏற்க மாட்டார்கள்..// அதை சொல்ல நீங்கள் யார்? //கமல் காப்பி அடித்தது படம் எடுக்கிறார்.. அவரை மக்கள் ஏற்கவில்லை... என்பதெல்லாம் உண்மை என்றாலும் அவரிடம் ஒன்றிரண்டு நல்ல விஷயங்கள் இருக்க கூடும்...// ஆமா எந்திரம் மட்டும் சொந்தமா மல்லாக்க படுத்து யோசிச்சதாக்கும் //அதை பற்றி சொல்லுங்கள்... அதை விட்டுவிட்டு, கமலை மேம்படுத்தி காட்டுவதற்காக , ரஜினியை தேவையில்லாமல் சீண்டுவது நகைப்புக்கு உரியது..// ரஜினி என்ன விமர்சனத்துக்கு அப்பார்பட்டவரா..? சுந்தர்.. வாசகர்களுக்கு தெரியும் அவரவர் வாழ்கைய எப்படி ஏற்படுத்திக் கொள்ள வேண்டும் என்று. வாழ்கையை அதன் போக்கில் வாழ வேண்டும். அதுவும் ஒரு அனுபவ்ம் தான்.. இதை பெரிய மனுஷத்தனமாகவும் பார்கக்லாம். சில்லியாகவும் பார்க்கலாம். எல்லாமே உங்களுடய பர்செப்ஷன் தான். அதை பண்ணி நீங்க தான்ணே கூப்பிடீங்கன்னு சொல்லிட்டா.. சரி ஓனர்.. நல்லாருக்கேன்


6 எடி ஜோன்ஸ் புள்ளிபெற்ற பின்காவல் அமெரிக்கா 1.98 91 டெம்பிள் 10 (1994)


text: ஈழ அகதிகளுக்கு இரட்டைக் குடியுரிமை! ஸ்ரீலங்காவிலிருந்து விடுக்கப்பட்ட கோரிக்கை | இலக்கு இணையம் Home செய்திகள் ஈழ அகதிகளுக்கு இரட்டைக் குடியுரிமை! ஸ்ரீலங்காவிலிருந்து விடுக்கப்பட்ட கோரிக்கை ஈழ அகதிகளுக்கு இரட்டைக் குடியுரிமை! ஸ்ரீலங்காவிலிருந்து விடுக்கப்பட்ட கோரிக்கை இந்தியாவில் வசிக்கும் ஈழ அகதிகளுக்கு இரட்டைக் குடியுரிமை வழங்கப்பட வேண்டும் என தமிழ் முற்போக்கு கூட்டணியின் தலைவரும், நாடாளுமன்ற உறுப்பினருமான மனோகணேசன் கோரிக்கை விடுத்துள்ளார். இந்தியாவில் வசிக்கும் ஈழ அகதிகள் தொடர்பில் அந்நாட்டு அரசாங்கம் எதுவித நடவடிக்கையும் எடுக்கவில்லை. இந்நிலையில் இது தொடர்பில் அறிக்கை வெளியிட்டுள்ள மனோ கணேசன், " இலங்கையில் தமிழர்களின் போராட்டங்கள் தோற்று போனமை அல்லது எதிர்பார்த்த இலக்கை அடையாமை ஆகியவற்றுக்கு பல காரணங்கள் இருந்தாலும், தமிழர்களின் சனத்தொகைதான் அதற்கான முதற்காரணம். இந்நாட்டில் தமிழர் சனத்தொகை குறைய, குறைய அவர்களது அரசியல் பலம் குறைகிறது. அரசியல் பலம் குறைய, குறைய அவர்களது போராட்டங்கள் தோல்வியடைகின்றன. தமிழரின் சனத்தொகை குறைவுக்கு இனமாற்றம், வெளியேற்றம் ஆகியவையே பெரும் காரணங்களாக அமைந்து விட்டன. இவற்றில் நாட்டை விட்டு வெளியேறிய தமிழர்களில் மீண்டும் இலங்கைக்கு திரும்பி வரக்கூடிய நிலையில் இருப்பது இந்தியாவில் வாழும் இலங்கை ஏதிலிகள்தான். எனவே தமிழகத்தில் உள்ள ஈழ ஏதிலிகளுக்கு இலங்கை-இந்திய இரட்டை குடியுரிமை கொடுங்கள் என்றுதான் நான் இந்திய அரசை நோக்கி கோரிக்கை விடுக்கிறேன் " என்றார். இதேவேளை, தென்னிந்தியாவில் வசிக்கின்ற ஈழ அகதிகள் நாடு திரும்ப வேண்டும் என்பதே தமது நிலைப்பாடு என்று, வடமாகாண முன்னாள் முதலமைச்சரும், தமிழ் மக்கள் கூட்டணியின் செயலாளர் நாயகமுமான க.வி.விக்னேஸ்வரன் தெரிவித்தமை குறிப்பிடத்தக்கது. Previous articleகிளிநொச்சி மாவட்ட பண்பாட்டு பெருவிழா. Next articleதீர்க்கதரிசனமற்ற தமிழ் தலைவர்கள், இந்திய வம்சாவளி தமிழரை வெளியேற்றும் நடவடிக்கைக்கு ஆதரவு வழங்கினார்கள்-மனோ கணேசன்


விண்ணைத் தாண்டி வருவாயா - விமர்சனம்


text: சிலப்பதிகாரம் தமிழில் எழுதப்பட்ட ஐம்பெருங் காப்பியங்களில் ஒன்று. இந்நூல் 'பாட்டிடையிட்ட தொடர்நிலைச் செய்யுள்' எனவும் வழங்கப்படுகிறது. இக்காப்பியத்தில் இயல், இசை, நாடகம் என்னும் மூன்றினையும் காணலாம். பொ.ஊ. இரண்டாம் நூற்றாண்டில் எழுதப்பட்டது என்பர். ஏனைய நூல்கள் அரசனையோ தெய்வங்களையோ பாட்டுடைத் தலைவனாகக் கொண்டிருக்க சிலப்பதிகாரம் கோவலன் என்ற குடிமகனைப் பாட்டுடைத் தலைவனாகக் கொண்டதால் இதனை 'குடிமக்கள் காப்பியம்' என்றும் கூறுவர். இன்பியலும் துன்பியலும் கலந்து எழுதப்பட்ட இந்நூலை இயற்றியவர் இளங்கோ அடிகள் என்பவராவார். இவர் புகழ் பெற்ற சேரமன்னன் செங்குட்டுவனுடைய தம்பி எனக் கருதப்படுகின்றது. பெயர்க் காரணம் "சிலப்பதிகாரம்" என்ற சொல் சிலம்பு, அதிகாரம் என்ற இரு சொற்களால் ஆனது. சிலம்பு காரணமாக விளைந்த கதை ஆனதால் சிலப்பதிகாரம் ஆயிற்று. கதை சிலப்பதிகாரமும் மணிமேகலையும் இரட்டைக் காப்பியங்கள். நற்றிணைப் பாடல் கண்ணகி வரலாற்றைக் குறிப்பிடுகிறது. மலையாள மொழி பொ.ஊ. ஆறாம் நூற்றாண்டில் தோன்றியது. மணிமேகலை வஞ்சி மூதூர் சென்று பல்வேறு சமயங்களின் கருத்துக்களைக் கேட்டறிந்தது மலையாளத்தில் அன்று. தமிழில். எனவே மணிமேகலை காலம் ஆறாம் நூற்றாண்டுக்கு முந்தையது. புகார் நகரத்தில் சிவன்கோயில் இருந்ததாகச் சிலப்பதிகாரம் குறிப்பிடுகிறது. 276 ஊர்களிலிருந்த சிவன்கோயில்களைக் குறிப்பிடும் தேவாரம் இதனைக் குறிப்பிடவில்லை. எனவே புகார் நகரைக் கடல் கொண்டது தேவாரம் தோன்றிய 7 ஆம் நூற்றாண்டுக்கு முந்தியது. புகார் நகரத்தில் பலராமனுக்கும், கண்ணனுக்கும் தனித் தனிக் கோயில்கள் இருந்ததைச் சிலப்பதிகாரம் குறிப்பிடுகிறது. 108 திருப்பதிகளைக் காட்டும் நாலாயிர திவ்வியப் பிரபந்தம் நூலில் இந்தக் கோயில் பற்றிய செய்தியே இல்லை. இதனாலும் சிலப்பதிகாரம் 7 ஆம் நூற்றாண்டுக்கு முந்தியது என்பது உறுதியாகிறது. கண்ணகி விழாவுக்குச் சென்றிருந்த இலங்கை மன்னன் கயவாகு தன் நாட்டு இலங்கையில் எழுப்பப்போகும் கோயிலிலும் எழுந்தருளும்படி, கண்ணகி தெய்வத்தை வேண்டிக்கொள்கிறான். இந்தக் கயவாகு காலம் பொ.ஊ. 114-136 தேவாரம், திவ்வியப் பிரபந்தம், கம்பராமாயணம், சீவகசிந்தாமணி முதலான நூல்கள் விருத்தப்பா என்னும் பா வகையைத் தோற்றுவிப்பதற்கு முன்னர் வழக்கில் இருந்த ஆசிரியப்பா நடையில் அமைந்துள்ள சிலப்பதிகாரமும், மணிமேகலையும் அந்த நூல்களுக்கு முந்தியவை. எனவே இரட்டைக் காப்பியங்களான சிலப்பதிகாரம், மணிமேகலை ஆகிய காப்பியங்களின் காலம் பொ.ஊ. இரண்டாம் நூற்றாண்டு. சான்றுடன் மணிமேகலை காலம் : 1. நாகார்ச்சுனரால் உண்டாக்கப்பட்ட மகாயான பௌத்த மதக் கொள்கைகள் மணிமேகலையில் கிடையாது. ஆனால் ஈனயான பௌத்த மதக்கொள்கைகள் நிரம்பி இருப்பதனால் மணிமேகலை காலம் பொ.ஊ. இரண்டாம் நூற்றாண்டு என்கின்றனர். 2. கிருதகோடி ஆசிரியர் பற்றி குறிப்பிடுவதால் மணிமேகலை பொ.ஊ. இரண்டாம் நூற்றாண்டின் ஆரம்பம் என்றனர் ஆய்வாளர்கள். பல்வேறு சான்றுகளை ஒப்பீடு செய்து கால ஆராய்ச்சி என்னும் தன் நூலில் சி. இராசமாணிக்கனார் மணிமேகலை காலம் பொ.ஊ. இரண்டாம் நூற்றாண்டிற்கு முன்பு என்றார். 3. சங்கப் புலவர் மாமூலனார் பிறந்த காலம் பொ.ஊ.மு. நான்காம் நூற்றாண்டின் மத்திய பகுதி என கல்வெட்டு மற்றும் ஓலைச் சுவடி பாடல்கள் மூலம் உறுதி செய்யப்பட்டுள்ளது. மாமூலனார் காலத்தின் மூலம் கணக்கிட்டதில் மணிமேகலை காலம் பொ.ஊ. முதல் நூற்றாண்டின் ஆரம்ப காலம் என சந்தேகம் இல்லாமல் நிரூபிக்கபட்டுள்ளது தற்காலத்தில். இளங்கோவடிகள் இவர் இளவரசுப் பட்டத்தை விடுத்துத் துறவு வாழ்க்கையை மேற்கொண்டார். தன் அண்ணன் செங்குட்டுவனுடன் மலை வளம் காணச் சென்றபோது, கண்ணகியைப் பற்றிய செய்தியை சீத்தலைச் சாத்தனார் எனும் புலவர் மூலமாக அறிந்தார் இளங்கோ. கண்ணகியின் கற்பொழுக்கமும், பாண்டிய மன்னன் நெடுஞ்செழியனின் நேர்மையும் அரசியல் நடுநிலைமையும் அவரை மிகவும் கவர, மூவேந்தர்களுக்கும் உரிய தமிழின் உயர் காவியமாக சிலப்பதிகாரத்தை கவிபுனைந்தார் அவர். சிலப்பதிகாரம் கோவலன், கண்ணகி மற்றும் கோவலனின் துணைவி மாதவி ஆகியோரது வரலாற்றை விவரிக்கின்றது. இதன் இரட்டைக் காப்பியமாகத் திகழும் மணிமேகலை, ஆடலரசி மாதவியின் மகள் மணிமேகலையின் வரலாற்றை உரைக்கும் காவியமாகும். இதனை எழுதியவர் கூலவாணிகன் சீத்தலைச் சாத்தனார் என்னும் புலவர் ஆவார். நூலமைப்பு காப்பியங்களுக்கான இலக்கண அமைப்பு அனைத்தும் பொருந்தி வரும்படி இயற்றப்பட்ட காப்பியமாகும். காவிரி, வைகை முதலான ஆறுகளும் புகார், உறந்தை, மதுரை, வஞ்சி முதலான நகரங்களும், குரவைக் கூத்து முதலிய கூத்துகளும், திருமால் முதலிய தெய்வங்களும், அடர்ந்து வளர்ந்த பெருங்காடுகளும் இந்நூலில் நன்கு வருணிக்கப்பட்டுள்ளன. அக்காலத் தமிழ் மக்களின் வாழ்க்கை பற்றிய செய்திகள் இதில் இடம் பெற்றுள்ளன. சிலப்பதிகாரப் பதிகம் இதனை உரையிடையிட்ட பாட்டுடைச் செய்யுள் எனக் குறிக்கின்றது. இடையிடையே உரைகளும் வரிப்பாட்டுகளும் கலந்து வந்துள்ளன. பொருட்செறிவு, தெளிவான இனிய எளிய நடையுடன், அணிகள் பல பொதிந்த தமிழின் வளமான நூலாகும். இறையனார் களவியல் உரைகாரர், இளம்பூரனார் போன்ற உரையாசிரியர்களால் மேற்கோளாக எடுத்தாளப்பட்ட பெருமை உடையது. தமிழறிஞர்களால் மிகுதியாக ஆய்வுக்கு உட்படுத்தப்பட்ட நூல் இதுவேயாகும். சிலப்பதிகாரம், நூல் முகத்தில் உரைப் பாட்டினையும், கானல் வரி, வேட்டுவ வரி, ஆற்றுவரி, ஊசல்வரி, கண்புகுவரி என்னும் இசைப்பாட்டுகளும் நிறைந்தது. புகார்க் காண்டம், மதுரைக் காண்டம் மற்றும் வஞ்சிக் காண்டம் எனும் உட்பகுப்புகளால் பிரிக்கப்பட்டுள்ளது. காண்டங்கள் புகார்க் காண்டம் மதுரைக் காண்டம் வஞ்சிக் காண்டம் காலமும் சமயமும் காவிரிப்பூம்பட்டினத்துப் பெருவணிகன் மாசாத்துவானின் மகன் கோவலன். இவன் கலையுணர்வும், வறியோர்க்கு உதவும் நற்பண்பும் மிக்கவன். காவிரிப்பூம்பட்டினத்துப் பெருவணிகன் மாநாயகனின் மகள் கண்ணகி. இவள் திருமகள் போன்ற அழகும், அழகிய பெண்கள் போற்றும் பெருங்குணச்சிறப்பும், கற்புத்திறமும் கொண்டவள். இவ்விருவரும் மனையறம் பூண்டு, இன்புற்று வாழ்ந்தனர். கோவலன் ஆடலரசி மாதவியை விரும்பிக் கண்ணகியை விட்டுப் பிரிந்தான். அவன் மாதவி இல்லத்திலேயே தங்கித் தன் செல்வத்தையெல்லாம் இழந்தான். மாதவி இந்திர விழாவில் கானல் வரிப் பாடலைப் பாடினாள். பாடலின் பொருளைத் தவறாகப் புரிந்து கொண்ட கோவலன், மாதவியை விட்டுப் பிரிந்தான், பிரிந்தவன் தன் மனைவி கண்ணகியிடம் சென்றான். தான் இழந்த செல்வத்தை ஈட்ட எண்ணினான். வணிகம் செய்தற்பொருட்டு கண்ணகியுடன் மதுரைக்குச் சென்றான். அவர்களுக்கு வழித்துணையாகக் கவுந்தியடிகள் என்னும் சமணத் துறவியும் சென்றார். அவர், மதுரை நகர்ப்புறத்தில் மாதரி என்னும் இடைக்குல மூதாட்டியிடம் அவ்விருவரையும் அடைக்கலப்படுத்தினார். கோவலன் சிலம்பு விற்று வர மதுரை நகரக் கடை வீதிக்குச் சென்றான். விலை மதிப்பற்ற காற்சிலம்பு ஒன்றை கோவலன் விற்பதைப் பாண்டிய மன்னனின் பொற்கொல்லன் அறிந்தான். பாண்டிமாதேவியின் காற்சிலம்பைக் களவாடிய பொற்கொல்லன், பொய்யான பழியைக் கோவலன் மேல் சுமத்தினான். அதனை , சிலம்பைக் கொணர்க என்று ஆணையிட்டான். கோவலன் கொலை செய்யப்பட்ட செய்தியை மாதரி மூலம் அறிந்த கண்ணகி; பெருந்துயருற்றாள். அவள் தன் கணவன் கள்வன் அல்லன் என்பதை மன்னனுக்கும் உலகோர்க்கும் உணர்த்த எண்ணினாள். மன்னனின் அனுமதியோடு, வாயிற்காவலன், கண்ணகியை பாண்டிய மன்னனிடம் அழைத்துச் சென்றான். மன்னன் கண்ணகியை நோக்கி " நீரொழுகும் கண்களுடன் எம்முன் வந்து நிற்கும் நீ, யார்?" என வினவினான். கண்ணகி மன்னனை நோக்கி, "ஆராய்ந்து நீதி வழங்காத மன்னனே! உன்னிடம் கூறுவது ஒன்றொண்டு என உரைக்கத் தொடங்கினாள். "புறாவின் துன்பத்தைப் போக்கிய சிபி மன்னனும் தன் அரண்மனை மணி ஒலித்ததைக் கேட்டுப் பசுவின் துயர் அறிந்து தன் ஒப்பற்ற மகனையே தேர்ச்சக்கரத்திலிட்டுக் கொன்ற மனுநீதிச் சோழனும் வாழ்ந்த, பெரும்புகழுடைய புகார் நகரமே, யான் பிறந்த ஊர். அப்புகார் நகரில் பழியில்லாத சிறப்பினையுடைய புகழ்மிக்க குடியில் தோன்றிய மாசத்துவான் மகனை மணம் புரிந்தேன். வீரக்கழலணிந்த மன்னனே! ஊழ்வினைப் பயனால் வாழ்வதற்காக நின் மதுரை நகரத்திற்கு வந்து, என் காற்சிலம்பினை விற்க முயன்று, உன்னால் கொலை செய்யப்பட்ட கோவலன் மனைவி, நான். கண்ணகி என்பது என் பெயர் " என்று கூறினாள். பாண்டிய மன்னன் கண்ணகியிடம்" கள்வனைக் கொலை செய்தல் கொடுங்கோலன்று. அதுவே அரச நீதி என்று கூறினான். அதற்குக் கண்ணகி "அறநெறியில் செல்லாத அரசனே! என் காற்சிலம்பு, மாணிக்கப் பரல்களைக் கொண்டது" என்றாள். அதற்கு அரசன் "நீ கூறியது, நல்லதே! எம்முடைச் சிலம்பின் பரல்கள் முத்துகளே" என்றான். கோவலனிடமிருந்து கைப்பற்றிய சிலம்பைத் தருவித்து, அவள் முன் வைத்தான். வைத்த அச்சிலம்பினைக் கண்ணகி எடுத்து ஓங்கி உடைத்தாள். அதிலிருந்து வெளிப்பட்ட மாணிக்கப்பரல் ஒன்று பாண்டிய மன்னனின் உதட்டில்பட்டுத் தெறித்தது. அம்மாணிக்கப் பரல்களைக் கண்ட பாண்டிய மன்னன் தாழ்வுற்ற குடையனாய், சோர்வுற்ற செங்கோலனாய், "பொன் தொழில் செய்யும் கொல்லனின் பொய்யுரை கேட்டு, அறநெறி தவறிய, நானோஅரசன்! நானே கள்வன். அறந்தவறாது குடிமக்களைக் காக்கும் தொன்மையாட்சி என் முதல் தவறியது. என் வாழ்நாள் அழியட்டும்" என்றவாறே மயங்கி வீழ்ந்தான். மன்னனின் மனைவி உள்ளங்கலங்கி, உடல் நடுங்கி, கணவனை இழந்த மகளிர்க்கு, எவ்விதத்திலும் ஆறுதல் கூற இயலாது என்று கூறித் தன் கணவனின் திருவடிகளை வணங்கி நிலத்தில் வீழ்ந்து இறந்தாள். புகார்க்காண்டம் இது 10 காதைகளைக் கொண்டது.அவை, மங்கல வாழ்த்துப் பாடல் மனையறம் படுத்த காதை. அரங்கேற்று காதை. அந்தி மாலைச் சிறப்பு செய் காதை. இந்திர விழவு ஊர் எடுத்த காதை. கடல் ஆடு காதை. கானல் வரி வேனிற்காதை கனாத் திறம் உரைத்த காதை. நாடு காண் காதை மங்கல வாழ்த்துப் பாடல் புகார் நகரிலே, கோவலனின் தந்தையான மாசாத்துவானும், கண்ணகியின் தந்தையான மாநாய்கனும், தம் மக்கள் இருவருக்கும் மணஞ்செய்வித்த சிறப்பும், மணமகளை மாதர்கள் பலர் சூழ்ந்து நின்று மங்கல வாழ்த்து உரைத்தலும், இப்பகுதியில் கூறப்பட்டுள்ளது. திருமணத்தின் போது கண்ணகிக்கு வயது பன்னிரண்டாண்டு ஆகும். கோவலன் திருமணத்தின் போது பதினாறு ஆண்டு பருவத்தை உடையவன். வானத்து அருந்ததியைப் போலும் தகைமையுடைய கண்ணகியைக் கோவலன், மிகவும் வயது முதிர்ந்த பார்ப்பான் மறைவழிகளைக் காட்டி ஒன்று சேர்க்க மணந்து, அவளுடன் தீயினையும் வலம் வந்த காட்சியைக் கண்டவர் கண்கள் தவம் செய்தவை ஆகும். மங்கல மகளிர் மணமக்களையும் தம் மன்னன் செம்பியனையும் வாழ்த்தினர். மனையறம் படுத்த காதை திருமணத்தால் ஒன்றுபட்ட கோவலனும் கண்ணகியும் தம்முட்கூடி இல்லறம் நிகழ்த்திய செய்திகள் பலவும் இதன்கண் கூறப்படுகின்றன. சில ஆண்டுகளாக அவர்களின் இல்வாழ்வும் இன்பமுடனேயே கழிந்தது என்பதனையும், அவர்களைத் தனி மனைக்கண் பெற்றோர் இருத்தியதையும், அவர்கள் தனிக் குடும்பமாக வாழத்தொடங்கியதையும் இக் காதை கூறுகிறது. அரங்கேற்று காதை மாதவி என்னும் ஆடல்மகள் சேர மன்னர்த் தன் நாட்டியத் திறம் எல்லாம் தோன்ற ஆடிக் காட்டினாள். அவள் தலையரங்கேறித் தலைக்கோலம் பெற்றாள். அவள் ஆடலைக் கண்டு மகிழ்ந்த காவல் மன்னன், அந்நாட்டு நடைமுறையான இயல்பிலிருந்து வழுவாமல், அரசனின் பச்சை மாலையையும், 'தலைக்கோலி' என்ற பெயரையும் மாதவி பெற்றனள். தலையரங்கிலே ஏறி ஆடிக்காட்டி, 'நாடக கணிகையர்க்குத் தலைவரிசை' என நூல்கள் விதித்த முறைமையின்படி, ஆயிரத்து எட்டுக் கழஞ்சுப்பொன்னை ஒருநாள் முறையாகப் பெறுபவள், என்ற பெருமையையும் பெற்றனள். நகரத்து இளைஞர்கள் பலரும் திரிந்து கொண்டிருக்கிற பெருந்தெருவிலே, கூனி, மாதவியின் மாலையை விலை கூறுவாள்.கோவலன் அதற்குரிய ஆயிரம் பொன்னையும் தந்து வாங்கினான். கூனியுடனே, தானும் மாதவியின் மணமனைக்குச் சென்றான். குற்றமற்ற சிறப்பினையுடைய தன் மனைவியின் நினைவையே தன் உள்ளத்திற் சிறிதும் கொள்ளாதவனாகி, தன் வீட்டை, கண்ணகியை, அறவே மறந்து மாதவி வீட்டினிலேயே மாலைத் தங்குவானுமாயினன் என்பதைக் கூறும் பகுதியே அரங்கேற்றுக் காதை. அந்தி மாலைச் சிறப்புச்செய் காதை மாலை நேரத்திலே, தம்முள் கூடினார் இன்பத்திலே திளைத்து மயங்குவதும், பிரிந்தவர் அளவுகடந்த வேதனையால், நைந்து அயர்வதும் இயல்பு ஆகும். கோவலனோடு கூடியிருந்த மாதவியும், அவனால் கைவிடப்பட்ட கண்ணகியும், ஒருநாள் மாலை வேளையிலே இருந்த இருவேறு மயக்கநிலைகளையும் விளக்கிக்காட்டி, மாலைக்காலத்தின் தகைமையை இப்பகுதியில் கூறுகின்றனர். தம்மோடு கலந்து உறவாடுபவர்களுக்கு நிழலாகியும், தம்முடன் கூடாது பிரிந்து வாழ்பவர்களுக்கு வெய்யதாகவும், காவலனின் வெண்கொற்றக் குடைபோல, முழுநிலவும் வானிலே விளங்கிற்று. வானத்திலே ஊர்ந்து செல்லும் நிலவு தான் கதிர்விரிந்து அல்லிப்பூக்களை மலர்விக்கும் இரவுப் பொழுதிலே, மாதவிக்கும் கண்ணகிக்கும் அவ்வாறு நிழலாகவும் வெய்யதாகவும் விளங்கி, அவர்களை முறையே இன்பத்திலும் துன்பத்திலும் ஆழ்த்திற்று என்பது இக்காதை கூறும் செய்தியாகும். இந்திரவிழவு ஊர் எடுத்த காதை புகார் நகரின் அமைப்பும், அங்கு வாழ்ந்த பல்வேறு வகையினரான குடியினர்களும், அவ்வூரார் இந்திர விழாக் கொண்டாடிய சிறப்பும் பற்றிச் சொல்லும் சிறந்த பகுதி இது. புகார் நகரின் மருவூர்ப் பாக்கம், பட்டினப் பாக்கம் ஆகிய இடங்களின் சிறப்பையும், ஐவகை மன்றங்களாகிய தெய்வமன்றம், இலஞ்சிமன்றம், ஒளிக்கல் மன்றம், பூத சதுக்க மன்றம், பாவை மன்றம் ஆகியவிற்றில் அரிய பல்வேறு பலிகளையும் இட்டு மக்கள் பலரும் வழிபட்டுப் போற்றிய நிகழ்ச்சியையும் எடுத்துரைக்கின்றது. வழிபாடுகளும் விழாக்களும் எங்கனும் நிகழ்கின்றன. விழாக்களிப்பிலே மனம் தளர்ந்த தம் கணவரோடு மனைவியர் சினந்து ஊடுகின்றனர். உட்புறத்திலே நறுந்தாது நிறைந்து இருத்தலால், மேலேயிருக்கும் கட்டு அவித்து, தேன் சொரிய நடுங்கும் கழுநீர் மலரினைப்போலக், கண்ணகியின் கருங்கண்ணும் மாதவியின் செங்கண்ணும் தத்தம் உள்ளத்தின் நினைவை மறைத்துத் தத்தம் எண்ணத்தை அகத்தே ஒளிக்க முனைந்து, விண்ணவர் கோமானின் விழவு நாட்களிலே நீர் உகுத்தன. அவ்வேளையில் கண்ணகிக்கு இடக்கண்ணும் மாதவிக்கு வலக்கண்ணும் துடிக்கின்றன. பிரிவுத்துயரால் கண்ணகிக்கும், ஆனந்த மிகுதியால் மாதவிக்கும் கண்கள் நீரைச் சொரிந்தன. கடல் ஆடு காதை விஞ்சையர் வேரன் ஒருவன், தன் காதலியுடன் புகாருக்கு இந்திர விழாக் காணவந்தான். மாதவியின் பதினொரு வகை ஆடல்களையும் தன் காதலிக்குக் காட்டி மகிழ்ந்தான். விழா முடிந்ததும் கோவலன் மாதவியோடு ஊடினான். மாதவி அவன் ஊடல் தீர்த்துக் கூடினாள். பின்னர்க் கடலாட விரும்பினாள். இருவரும் கடற்கரைச் சென்றனர். களித்திருக்கும் பிற மக்களோடு தாமும் கலந்தவராக அவர்கள் மகிழ்ந்திருந்தனர் என்பதை எடுத்துரைக்கும் பகுதி இது. கானல் வரி கோவலனும் மாதவியும் யாழிசையுடன் சேர்ந்து கானல்வரிப் பாடல்களைப் பாடுகின்றனர். இறுதியிலே, கோவலனின் மனம் மாறுகின்றது அவனுடைய ஊழ்வினை சினந்துவந்து அவன் பாற் சேரத் தொடங்கிற்று. முழுநிலவினைப் போன்ற முகத்தினளான மாதவியை, அவளோடு கைகோர்த்து இணைந்து வாழ்ந்த தன் கைப்பிணைப்பை, அந்நிலையே நெகிழவிட்டவனும் ஆயினான். மாதவியுடன் செல்லாது, தன் ஏவலாளர் தன்னைச் சூழ்ந்துவர, கோவலன், மாதவியைவிட்டுப் பிரிந்து, தான் தனியாகவே சென்று விட்டான். செயலற்ற நெஞ்சினளானாள் மாதவி. தன் வண்டியினுள்ளே சென்றும் அமர்ந்தாள். காதலன் தன்னுடன் வருதல் இல்லாமலேயே, தனியாகவே, தன்மனைச் சென்று புகுந்தாள். கானல் விழாவின் முடிவில் மன்னனை வாழ்த்தும் மரபும் பேணப்பட்டது. ஊழ்வினை வந்து உருத்தது என்பதனைக் காட்டும் உருக்கமான பகுதி இது. வேனிற்காதை இளவேனிற் பருவமும் வந்தது. கோவலனின் பிரிவாலே துயரடைந்த மாதவி, தன் தோழி வசந்தமாலையைத் தூது அனுப்பினாள். தன்பால் வந்த தூதினைக் கோவலன் மறுத்தான். வசந்தமாலையிடம், ஆயிழையே! அவளோர் ஆடல் மகள்! ஆதலினாலே, என்பாற் காதல் மிகுந்தவளேபோலே நடித்த நாடகமெல்லாம், அவளுடைய அந்தத் தகுதிக்கு மிகவும் பொருத்தம் உடையனவே! தன்மேல் அவளுக்கு உண்மையான காதல் எதுவும் இல்லை எனக் கூறி மாதவியை நாடி வர மறுத்தான். அதனால் மாதவி மனம் துடித்தாள். இளவேனிற்கு முந்திய பருவத்தே பிரிந்தவன், இளவேனிற் காலத்திலாவது வருவானென மயங்கியிருந்த அவள் மனம், இளவேனிற்காலம் வரவும் அவன் வாராமை கண்டு, நிலை கொள்ளாது தவிக்கின்றது என்பதையும் காணலாம். இளவேனில் பற்றிய ஏக்கமே, கோவலனிடம் கண்ணகி நினைவையும் தூண்டிற்று என்பதும் இப்பகுதியில் கூறப்பட்டுள்ளது. கனாத்திறம் உரைத்த கதை கண்ணகி, தேவந்தியிடம் "யான், இனி என் கணவனுடன் கூடுதலைப் பெறவே மாட்டேன். என் நெஞ்சம் ஏனோ வருந்துகின்றது! கனவிலே நேற்றிரவு கோவலன் வந்தான். என் கைப்பற்றி'வருக! என அழைத்தான். இருவரும் வீட்டைவிட்டுப் போய், ஒரு பெரிய நகரினுள் சென்றோம். சேர்ந்த நகரிலே என் மீது தேளினைப் பிடித்து இட்டவரைப்போலக், 'கோவலனுக்கு ஒரு தீங்கு விளைந்தது' என்று எங்கட்கு ஏலாத்தோர் வார்த்தையினைச் சொல்லினர். அது கேட்டுக் காவலன் முன்னர்ச் சென்று யானும் உண்மையைக் கூறி வழக்கு உரைத்தேன். காவலனோடு, அவ்வூருக்கும் நேரிட்ட தீங்கு ஒன்றும் உண்டாயிற்று. அந்நிலையே யான் பேச்சற்றேன்" என்று தான் கண்ட கனவை எடுத்துரைத்தாள். கோவலன் கண்ணகியிடம் மீண்டும் வந்தான். தன் மனைவியின் வாடிய மேனியும் வருத்தமும் கண்டான். தம் குலத்தவர் தந்த மலைபோலும் பெரிய பொருட்குவைகள் எல்லாமே தொலைந்து போயின; அதனால் வந்த இல்லாமை நிலை தனக்கு வெட்கத்தைத் தருவதாகவும் கூறினான். கண்ணகியோ தன் திருமுகத்திலே முறுவலினைக் காட்டி "சிலம்புகள் உள்ளன; எடுத்துக் கொள்ளும்" என்றாள். காதலியான கண்ணகியானவள் கண்ட தீய கனவு, கரிய நெடுங் கண்களையுடைய மாதவியின் பேச்சினையும் பயனற்றுப் போகச் செய்தது. பழவினை வந்து கோவலனின் நெஞ்சினைத் தன் போக்கிலே ஒருப்படுத்தப், பொழுது விடியுமுன் இருவரும் தம் வீட்டைவிட்டும், புகாரை விட்டும் வெளியேறி, மதுரை நோக்கிப் பயணமாயினர். இப்பகுதியில் கண்ணகியின் கனவு விளக்கப்பட்டுள்ளது. நாடுகாண் காதை வீட்டைவிட்டும், புகாரை விட்டும் வெளியேறிய கோவலனும் கண்ணகியும், கவிந்தியடிகளுடன் மதுரையை நோக்கி நடந்ததனர். திருவரங்கத்தைக் கடந்து, அம்மூவரும் சோணாட்டு உறையூர் வரையும் சென்றது பற்றிக் கூறுவது இப்பகுதியாகும். இத்துடன் புகார்க் காண்டம் முடிவுற்றது. மதுரைக் காண்டம் இது 13 காதைகளைக் கொண்டது. அவை, காடு காண் காதை, வேட்டுவ வரி, புறஞ்சேரி இறுத்த காதை, ஊர் காண் காதை, அடைக்கலக் காதை, கொலைக்களக் காதை, ஆய்ச்சியர் குரவை, துன்ப மாலை, ஊர் சூழ் வரி, வழக்குரை காதை, வஞ்சின மாலை, அழற்படுகாதை, கட்டுரை காதை என்பவை ஆகும். காடுகாண் காதை கோவலன், கண்ணகி, கவுந்தியடிகள் என்னும் மூவரும், தென்திசை நோக்கி நடையைத் தொடர்ந்தனர். இடைவழியிலே மாங்காட்டு மறையோனைச் சந்தித்து, வழியின் இயல்புகளை அவன் மூலம் கேட்டு அறிந்தனர். கானுறை தெய்வம் வசந்த மாலையின் வடிவிலேத் தோன்றிக் கோவலனின் மதுரைப் போக்கைத் தடுக்க முயல்கிறது. 'வசந்தமாலையின் வடிவிலே தோன்றினால், மாதவியின் பேரிலுள்ள காதலினால் இவன் நமக்கு இசைவான்' என்று கருதிய அத்தெய்வம் கோவலனின் பாதங்களின் முன் வீழ்ந்து கண்ணீரும் உகுத்தது. வசந்தமாலை, ஏதோ பிழைபட்ட சொற்களைக் கோவலனிடம் சொன்னதால்தான் கோவலன், தன்னைக் காண வராமல் கொடுமை செய்து விட்டான் என்று மாதவி கூறி மயங்கியும் வீழ்ந்தாள் என்றும் மாதவி, கணிகையர் வாழ்வு, என்றும் கடைப்பட்ட வாழ்வே போலும்! என்று சொல்லி வருந்திக் கண்ணீர் உகுத்ததாகவும் வசந்தமாலையின் வடிவில் தோன்றிய கானல் தெய்வம் கூறியது. மயக்கும் தெய்வம் இக்காட்டிலே உண்டு என்று வியக்கத்தக்க மறையவன் முன்னரே கோவலனிடம் சொல்லியிருந்தனன். கோவலன் கூறிய மந்திரத்தால் வசந்தமாலை வடிவில் தோன்றியக் கானுறை தெய்வம் "யான் வனசாரிணி; நினக்குமயக்கம் விளைவித்தேன்; புனத்து மயிலின் சாயலினையுடைய நின்மனைவிக்கு, புண்ணிய முதல்வியான கவுந்தியடிகளுக்கும் என் செயலைக் கூறாது போய் வருக' என்று சொல்லி, அத்தெய்வம், அவ்விடத்து நின்றும் மறைந்து போய்விட்டது. அதன்பின்னர் மூவரும் ஐயையின் திருக்கோயிலைச் சென்றடைகின்றனர். வேட்டுவ வரி ஐயைக் கோட்டத்திலே ஒரு பக்கமாகச் சென்றிருந்து கோவலன், கண்ணகி, கவுந்தி ஆகிய மூவரும் இளைப்பாறுகின்றனர். அங்கே 'சாலினி' தெய்வமேற்று, கண்ணகி வாழ்வின் பின்நிகழ்வுகளைக் கூறுகின்றாள். பின், வேட்டுவர் வரிப்பாட்டுப் பாடி கூத்து ஆடுகின்றனர். புறஞ்சேரி இறுத்த காதை பகல் நேர வெய்யிலோ கடுமையாயிருந்தது. அதனால் பகலிற் செல்லாது, இரவில் நிலவு வெளிச்சத்திலேயே அவர்கள் வழிநடந்தனர். இடையே, ஓரிடத்திலே, கௌசிகன் மாதவியின் ஓலையுடன் வருகின்றான். தன் பெற்றோர் அருமணி இழந்த நாகம் போலும் இன்னுயிர் இழந்த யாக்கை போன்றும் துயருற்ற சம்பவத்தையும், உற்றோரும் துயர்க் கடல் வீழ்ந்ததையும், மாதவியின் துயரத்தையும் கௌசிகன் கொண்டுவந்த, மாதவியின் கடிதத்தின் மூலம் அறிந்தான். மாதவியும் குற்றமற்றவளே என்பதை உணர்ந்து, அக்கடிதத்தையே தன் பெற்றோரிடம் கொண்டுபோய் கொடுக்கும்படியாக கோவலன், கௌசிகனை வேண்டினான். கௌசிகனை மீண்டும் புகாருக்கு அனுப்பிவிட்டுக் கோவலன், அவ்வழியிடையே வந்து தங்கிய பாணருடன் கூடி யாழிசைக்கின்றான். அவர்பால் மதுரையின் தூரத்தினைக் கேட்டறிந்து, வைகையாற்றை மரத்தெப்பத்தாற் கடந்து செல்லும் போது வைகையாறு கண்ணகிக்கு ஏற்படப்போகும் துன்பத்தைத் தான் முன்னரே அறிந்தவளைப்போலப், புண்ணிய நறுமலர் ஆடைகளால் தன் மேனி முழுவதும் போர்த்துத், தன்கண் நிறைந்த மிகுந்த கண்ணீர் வெள்ளத்தையும் உள்ளடக்கிக்கொண்டு, அவள் அமைதியாகவும் விளங்கினாள். பின்னர் இனிய மலர்செறிந்த நறும்பொழிலின் தென்கரையினைச்சென்று அவர்கள் சேர்ந்தனர். பகைவரைப் போரிலே வென்று வெற்றிக் கொடியானது, 'நீவிர், இவ்வூருக்குள்ளே வாராதீர்' என்பது போல, மறித்துக் கைகாட்டியபடியே பறந்து கொண்டிருந்தது. அறம்புரியும் மாந்தர் அன்றிப் பிறர் யாரும் சென்று தங்காத, புறஞ்சிறை மூதூரினை நோக்கி அவர்கள் மூவரும் விரும்பிச் சென்றனர். ஊர்காண் காதை புறஞ்சிறை மூதூரிலே, கவுந்தியும் கண்ணகியையும் தங்கியிருக்க வைத்துவிட்டுக் கோவலன் மதுரை நகருக்குள் சென்று அங்குள்ள செல்வர், அரசர் வீதி, எண்ணெண் கலையோர் வீதி, அங்காடி வீதி, இரத்தினக் கடைத் தெரு, பொன்கடை வீதி, அறுவை வீதி, கூல வீதி ஆகிய பல்வேறு வீதிகள் வழியாகச் சென்று அவற்றின் சிறப்புகளையும் கண்டு, மீண்டும் அவர்கள் இருக்கும் இடத்திற்கு வந்து சேரும் செய்தியைக் கூறும் பகுதி இது. அடைக்கலக் காதை புறஞ்சேரிக்குத் திரும்பிய கோவலன், மதுரையிலே கண்டவெல்லாம், கவுந்தியிடம் வியப்போடு எடுத்துக் கூறினான். 'தென்னகர் மருங்கின் மன்னர் பின்னோர்க்கு என்னிலை உணர்த்தி' என்று சொல்லி மதுரை சென்றவன், அதுபற்றி ஏதுங் கூறவில்லை. கவுந்தியம்மை கவலையடைகின்றார். அவ்வேளை, 'மாடலன்' அங்கே வருகின்றான். கோவலனின் சிறப்புகளைக் கூறுகின்றான். துறந்தோருக்குரிய அவ்விடத்தை விட்டுப் பொழுது மறைவதற்குள் மதுரை நகருட் செல்லுமாறு மாடலனும் கவுந்தியும் கோவலனைத் தூண்டுகின்றனர். அவன் செயலற்று இருக்கவே, அவ்வழியாக வந்த மாதரியிடம் கண்ணகியை அடைக்கலமாக அளிக்கின்றார் கவுந்தியடிகள். அவளும், கண்ணகியுடன் கோவலனும் பின்வரத் தன்வீட்டிற்கு அவளை அன்போடு அழைத்து போகின்றாள். கொலைக்களக் காதை கோவலன் கண்ணகியருக்கு ஒரு புது மனையிலே இடந்தந்து, பல்வகைப் பொருளும் தருகின்றாள் மாதரி. தன் மகளையும் கண்ணகிக்குத் துணையாக அமைக்கின்றாள். கண்ணகி சோறாக்கித் தன் கணவனை உண்பிக்க, அவனும் அவளைப் பாராட்டி, தன் நிலைக்கு வருந்துகின்றான். கண்ணகியின் காற்சிலம்புகளுள் ஒன்றைக் கையிலே எடுத்துக்கொண்டு மதுரை நகருக்குப் போய் விலை மாறி வருவதாகக் கூறிச் சென்றான். கடைவீதி வழியே செல்லும்போது பொற்கொல்லன் ஒருவன் தன் பின்னே நூற்றுக்கணக்கான பொற்கொல்லர் தொடர்ந்துவர முன்னால் நடந்து வந்தான். அவனை அரண்மனைப் பொற்கொல்லன் என்று கருதி கோவலன் தான் கொண்டுவந்த காற்சிலம்பை அவனிடம் கொடுத்து விற்றுத் தருமாறு வேண்டுகின்றான். தன் குடிலில் கோவலனை இருத்திவிட்டு அக்காற்சிலம்பை மன்னருக்கு அறிவித்து வருவதாகச் சொல்லிச் சென்றான். பொற்கொல்லனின் சூழ்ச்சியால் கோவலன் கொல்லப்பட்டு இறந்தான். ஆய்ச்சியர் குரவை ஆயர் சேரியிலே பல தீய நிமித்தங்கள் தோன்றின. குடத்திலிட்டு வைத்த பாலோ உறையவில்லை. ஏற்றின் அழகிய கண்களிலிருந்து நீர் சொரிகின்றன. வெண்ணெயோ உருக்கவும் உருகாது போயிற்று. ஆநிரைகளின் கழுத்து மணிகள் நிலத்திலே அறுந்து வீழ்கின்றன. ஆட்டுக்குட்டிகள் துள்ளியாடாவாய் முடங்கிக் கிடக்கின்றன. அதனால் தீமை நேரும் என்று அஞ்சிய ஆயமகளிர்கள், தம் குலதெய்வமான கண்ணனை வேண்டிக் குரவைக் கூத்து ஆடுகின்றனர். துன்ப மாலை கண்ணகியின் துன்பத்தை உணர்த்துவதால் துன்ப மாலை என அழைக்கப்படுகிறது. குரவையின் முடிவிலே, மாதரி வைகையிலே நீராடிவிட்டுவரப் போயினாள். கோவலன் கொலையுண்ட செய்தியைக் கேட்டுக் கண்ணகி புலம்பினாள். இப்பகுதியில் கண்ணகியின் அவல மிகுதியைக் காண்கின்றோம். அவள் காய்கதிர்ச் செல்வனை விளித்துக் கேட்டாள். "நின் கணவன் கள்வனல்லன்; இவ்வூரினைப் பெருந்தீ உண்ணப்போகின்றது" என்ற குரல் ஒன்று எழுந்தது. ஊர்சூழ் வரி எழுந்து ஒலித்த அக்குரலை அனைவருமே கேட்டனர். கண்ணகியும், தன்பாலிருந்த மற்றொரு சிலம்பினைத் தன் கையிலே எடுத்துக் கொண்டவளாகத், தன் கணவனின் உடலினை காணப் புறப்பட்டாள். அவன் கிடந்த நிலையைக் கண்டு அரற்றினாள். அவன் வாய் திறந்து பேசவும் கேட்டாள். குலமகளாகப் பொறுமையின் வடிவமாகத் துயரங்களைத் தாங்கி அமைதியோடிருந்தவள், கொதித்துப் பலரும் அஞ்சி ஒதுங்க, வம்பப் பெருந்தெய்வம்போல ஆவேசித்து, மன்னன் அரண்மனை நோக்கி அறம் கேட்கப் போகும் நிலையையும் காண்கின்றோம். இந்த நிலைமாற்றம் பெண்மையின் தெய்வீகப் பேரியல்பு என்றும் உணர்கின்றோம். வழக்குரை காதை கண்ணகி அவள் தன் கணவன் கள்வன் அல்லன் என்பதை மன்னனுக்கும் உலகோர்க்கும் உணர்த்த எண்ணினாள். மன்னனின் அனுமதியோடு, வாயிற்காவலன், கண்ணகியை பாண்டிய மன்னனிடம் அழைத்துச் சென்றான். மன்னன் கண்ணகியை நோக்கி " நீரொழுகும் கண்களுடன் எம்முன் வந்து நிற்கும் நீ, யார்?" என வினவினான். கண்ணகி மன்னனை நோக்கி, "ஆராய்ந்து நீதி வழங்காத மன்னனே! உன்னிடம் கூறுவது ஒன்றொண்டு என உரைக்கத் தொடங்கினாள். "புறாவின் துன்பத்தைப் போக்கிய சிபி மன்னனும் தன் அரண்மனை மணி ஒலித்ததைக் கேட்டுப் பசுவின் துயர் அறிந்து தன் ஒப்பற்ற மகனையே தேர்ச்சக்கரத்திலிட்டுக் கொன்ற மனுநீதிச் சோழனும் வாழ்ந்த, பெரும்புகழுடைய புகார் நகரமே, யான் பிறந்த ஊர். அப்புகார் நகரில் பழியில்லாத சிறப்பினையுடைய புகழ்மிக்க குடியில் தோன்றிய மாசாத்துவான் மகனை மணம் புரிந்தேன். வீரக்கழலணிந்த மன்னனே! ஊழ்வினைப் பயனால் வாழ்வதற்காக நின் மதுரை நகரத்திற்கு வந்து, என் காற்சிலம்பினை விற்க முயன்று, உன்னால் கொலை செய்யப்பட்ட கோவலன் மனைவி, நான். கண்ணகி என்பது என் பெயர்" என்று கூறினாள். பாண்டிய மன்னன் கண்ணகியிடம் "கள்வனைக் கொலை செய்தல் கொடுங்கோலன்று. அதுவே அரச நீதி என்று கூறினான். அதற்குக் கண்ணகி "அறநெறியில் செல்லாத அரசனே! என் காற்சிலம்பு, மாணிக்கப் பரல்களைக் கொண்டது"என்றாள். அதற்கு அரசன் "நீ கூறியது, நல்லதே!எம்முடைச் சிலம்பின் பரல்கள் முத்துகளே" என்றான். கோவலனிடமிருந்து கைப்பற்றிய சிலம்பைத் தருவித்து, அவள் முன் வைத்தான். வைத்த அச்சிலம்பைனைக் கண்ணகி எடுத்து ஓங்கி உடைத்தாள். அதிலிருந்து வெளிப்பட்ட மாணிக்கப்பரல் ஒன்று பாண்டிய மன்னனின் உதட்டில்பட்டுத் தெறித்தது. அம்மாணிக்கப் பரல்களைக் கண்ட பாண்டிய மன்னன் தாழ்வுற்ற குடையனாய், சோர்வுற்ற செங்கோலனாய், "பொன் தொழில் செய்யும் கொல்லனின் பொய்யுரை கேட்டு, அறநெறி தவறிய, நானோஅரசன்! நானே கள்வன். அறந்தவறாது குடிமக்களைக் காக்கும் தொன்மையாட்சி என் முதல் தவறியது. என் வாழ்நாள் அழியட்டும்" என்றவாறே மயங்கி வீழ்ந்தான். மன்னனின் மனைவி உள்ளங்கலங்கி, உடல் நடுங்கி, கணவனை இழந்த மகளிர்க்கு, எவ்விதத்திலும் ஆறுதல் கூற இயலாது என்று கூறித் தன் கணவனின் திருவடிகளை வணங்கி நிலத்தில் வீழ்ந்து இறந்தாள். வஞ்சின மாலை பாண்டியன் உயிர்விட்ட அக்காட்சி கண்ணகியைத் திகைப்படையச் செய்தது. கோப்பெருந்தேவியது கற்பின் செவ்வி அவளைப் பெரிதும் வியப்படையவும் செய்தது. எனவே, தானும் கற்புடை மகளிர் பலர் பிறந்த நகரிலே பிறந்தவள் என்றும், பத்தினியே என்றும், அரசோடு மட்டும் அமையாது மதுரை நகரினையும் அழிப்பேனென்றும் வஞ்சினம் கூறிச் சென்று, தீக்கடவுளையும் மதுரை மீது ஏவுகின்றாள். அழற்படு காதை தீத் தெய்வத்தைக் கண்ணகி மதுரை மீது ஏவினாள். அதன் பயனாக மதுரை மூதூரினை எரிபற்றி உண்ணத் தொடங்கியது. நால்வகை வருணபூதங்களும் பிறவும் நகரைவிட்டு விலகிப்போயின. கணவனை இழந்துவிட்ட பிரிவுத் துயரோடு உள்ளம் கொதித்து, உலைக்களத்துத் துருத்திமுனைச் செந்தீயைப் போலச் சுடுமூச்செறிந்தனள் கண்ணகி. அங்ஙனம் சுடுமூச்செறிந்தவளாகத் தெருக்களிலெ கால்போன இடமெல்லாம் அவள் சுழன்று திரிந்தாள். குறுந்தெருக்களிலே கவலையுடன் நிற்பாள். போய்க்கொண்டும் இருப்பாள். மயங்கிச் செயலழிந்தும் நிற்பாள். இவ்வாறு பெருந்துன்பம் அடைந்த வீரபத்தினியின் முன்னர், மலர்ந்த அழலின் வெம்மைமிக்க நெருப்பினைப் பொறாதவளான 'மதுரபதி' என்னும் மதுரைமாதெய்வம் வந்து தோன்றினாள். கட்டுரைக் காதை மதுராபதித் தெய்வம் கண்ணகியின் முன்னால் தோன்றுகிறது. அவளது பண்டைய வரலாறும், கோவலன் செய்த பழைய பழியும் கூறுகின்றது. கண்ணகியும் மதுரையை விட்டு வெளியேறித் திருச்செங்குன்றினைச் சேர்ந்து, மதுராபதி கூறியபடியே, தன் கணவனுடன் ஒன்றுபடுகிறாள். இத்துடன் மதுரைக் காண்டம் முற்றுப்பெற்றது. வஞ்சிக் காண்டம் குன்றக் குரவை காட்சிக் காதை கால்கோள் காதை நீர்ப்படைக் காதை நடுகற் காதை வாழ்த்துக் காதை வரம் தரு காதை ஆகிய ஏழு காதைகளைக் கொண்டது. குன்றக் குரவை திருச்செங்குன்றினைச் சேர்ந்த கண்ணகியாள், மலர் நிறைந்த ஒரு வேங்கை மரத்தின் அடியிலே சென்று நின்றனள், மதுரைமா தெய்வம் கூறியதைப் போலவே, கோவலன் இறந்ததன்பின் பதினான்கு நாட்கள் கழிந்திருந்தன. வானுலகத்திலிருந்து தேவருடன் அவர் வர, அவனுடன் அவளும் விமானம் ஏறி வானகம் நோக்கிச் சென்றனள். அக் காட்சியைக் குறவர் குடியினர் கண்டனர். அவர்கள் அடந்த வியப்போ பெரிது!அதனால், அவளைத் தம் குலதெய்வமாகவே கொண்டு வழி பட்டுப் பணிந்து போற்றலாயினர். காட்சிக் காதை சேர வேந்தனான செங்குட்டுவன் மலைவளம் காணச் சென்றான். கண்ணகி வேங்கை மரத்தடியில் நின்றதும், தாம் கண்ட அதிசயமும் குன்றக் குறவர் அவனுக்குக் கூறினர். அப்போது அங்கே அவ்விடத்தே இருந்த சாத்தனார், கண்ணகி வழக்கு உரைத்ததும், மதுரை தீயுண்டதும் பற்றி அவர்கட்குக் கூறினார். செங்குட்டுவன் கண்ணகிக்குக் கல் நட்டு வழிபட எண்ணினான். வடநாட்டு வேந்தர் சிலரின் வீராப்பான பேச்சு இமயத்திற்கே செல்ல அவனைத் தூண்டியது பற்றிய அரசாணையும் எழுந்தது என்பது இது. கால்கோட் காதை செங்குட்டுவன் படைப்பெருக்கோடு வடநாடு நோக்கிச் சென்றான். எதிர்த்த ஆரிய மன்னர்கள் பலரையும் வென்றான். இமயத்திலே பத்தினிக்குக் கல்லும் தோண்டிக் கொண்டான். நீர்படைக் காதை கண்ணகிப் படிவத்திற்கான கல்லினைத் தோண்டிக் கொணர்ந்து, நீர்ப்படை செய்தது முதல், மீண்டும் செங்குட்டுவன் வஞ்சிமா நகரம் திரும்பியது வரை கூறுவது. நடுகற் காதை பத்தினியாளான கண்ணகிக்கு இமயத்திலேயிருந்து கொணர்ந்த கல்லிலே படிவம் சமைத்து, அதனை முறைப்படி, விழாக்கோலத்துடன் தெய்வமாக போற்றிக் கொண்டாடிய செய்திகளைக் கூறுவது இப்பகுதி. வாழ்த்துக் காதை கண்ணகிப் படிமத்தின் கடவுள் மங்கலம் நடைபெற்றது. செங்குட்டுவன் வந்திருந்தான். பல சிற்றரசர்களும் வந்து திறை செலுத்தினர். தேவந்தி முதலியோர் கண்ணகி கோயிலுக்கு வந்து அரற்றினர். கண்ணகி தேவ வடிவிலே தோன்றுகின்றாள்; செங்குட்டுவனையும் வாழ்த்துகின்றாள். வரந்தரு காதை மணிமேகலை துறவைப்பற்றி தேவந்தி சொன்னாள். அவள் மேல் சாத்தன் ஆவேசித்துப் பேசுகிறான். கண்ணகியின் தாய், கோவலனின் தாய், மாதரி என்பவர், தம் அடுத்த பிறப்பிற் சிறுகுழந்தைகளாக அங்கு வந்து, தாம் மீண்டும் பிறந்ததன் காரணம் பற்றிக் கூறுகின்றனர். பத்தினிக்குப் பூசை செய்யத் தேவந்தி அனுமதி பெறுகிறாள். பல நாட்டு மன்னரும் வணங்கி விடைபெறுகின்றனர். வேள்விச் சாலைக்குச் செங்குட்டுவன் செல்லுகின்றான். நூலாசிரியருக்குக் கண்ணகி அவர்தம் முன்வரலாறு உரைக்கின்றாள். முடிவில் உலகோர்க்கான அறிவுரைகளுடன் சிலப்பதிகாரம் முடிவடைகிறது. கதை மாந்தர்கள் கண்ணகி - பாட்டுடைத் தலைவி. கோவலனது மனைவி. களங்கமற்ற பெண்ணொழுக்கத்தின் எடுத்துக்காட்டாகவும் கற்புநெறியின் அளவுகோலாகவும் படைக்கப்பட்டவள். தெய்வம் தொழாள் கொழுனன் தொழுவாள் என வள்ளுவர் உரைத்த மங்கை. கணவன் போற்றா ஒழுக்கம் புரிந்தபோதும் அதை மாற்றா உள்ள வாழ்கையே ஆனவள். கணவனுக்காக மதுரை மாநகரையே எரித்தவள். கோவலன் - பெரும் செல்வந்தர் மாசாத்துவானின் மகன். பிற ஒழுக்கங்கள் அனைத்தும் நிறைந்திருந்தாலும் மோகத்தால் அழிந்தவன். ஊழ்வினை காரணமாக உயிரிழந்தவன். மாதவி - பேரழகி. ஆடற்கலையின் ஆழமுணர்ந்தவள். கணிகையர் குலத்தோன்றலெனினும் கற்புநெறி வழுவாமல் கோவலனுக்கென்றே வாழ்ந்தவள். மணிமேகலையின் தாய். சிலம்பு செல்வர் ம. பொ. சிவஞானம் சிலப்பதிகாரத்தின் புகழை முதலில் பரப்பிய பெருமை ம. பொ. சியைச் சாரும்.இக்காப்பியத்தின் மேல் கொண்ட ஆழ்ந்த காதலால் தன் மகள்களுக்கு கண்ணகி, மாதவி என பெயர் சூட்டினார்.ரா. பி. சேதுப்பிள்ளை மூலம் 'சிலம்பு செல்வர்' என்னும் பட்டம் பெற்றார். சிலப்பதிகாரம் பற்றி ம. பொ. சி எழுதிய நூல்கள் சிலப்பதிகாரமும் தமிழரும் [1947] கண்ணகி வழிபாடு [1950] இளங்கோவின் சிலம்பு [1953] வீரக்கண்ணகி [1958] நெஞ்சையள்ளும் சிலப்பதிகாரம் (உரை) [1961] மாதவியின் மாண்பு [1968] கோவலன் குற்றவாளியா? [1971] சிலப்பதிகாரத் திறனாய்வு [1973] சிலப்பதிகார யாத்திரை [1977] சிலப்பதிகார ஆய்வுரை [1979] சிலப்பதிகார உரையாசிரியர்கள் சிறப்பு [1980] சிலப்பதிகாரத்தில் யாழும் இசையும் [1990] சிலம்பில் ஈடுபட்டதெப்படி? [1994] இவற்றையும் பார்க்கவும் தமிழிசை ஆதாரங்கள் பட்டியல் பழமையான இசைநூல்களும் காலங்களும் சிலப்பதிகாரம், பாவமைதி சிலப்பதிகாரத்தில் சமூகவியல் செய்திகள் சிலப்பதிகாரத்தில் அரசு முறை செய்திகள் சிலப்பதிகாரத்தில் சமயக் கோட்பாடுகள் உசாத்துணைகள் ஆர். கே. சண்முகம் செட்டியார். சிலப்பதிகாரம். புகார்க் காண்ட உரை. புதுமலர் நிலையம் -வெளியீடு- 1946 வி. ஆர். இராமச்சந்திர தீட்சிதர். சிலப்பதிகாரம். புகார்க் காண்ட மதிப்புரை. புதுமலர் நிலையம் வெளியீடு -:1946 எஸ். வையாபுரிப்பிள்ளை. தமிழ் ஆராய்ச்சித்துறைத்தலைவர். சென்னைப் பல்கலைக்கழகம்- சிலப்பதிகாரப் : புகார்க்காண்டம் முன்னுரை. புதுமலர் நிலையம் வெளியீடு- 1946 மேற்கோள்கள் வெளி இணைப்புகள் சிலப்பதிகாரம் - முழுமையும் - சென்னைநூலகம்.காம் சிலப்பதிகாரம் - புகார்க்காண்டம்.pdf சிலப்பதிகாரம் - மதுரைக்காண்டம்.pdf சிலப்பதிகாரம் - வஞ்சிக்காண்டம்.pdf Tamil Nadu's Silapathikaram Epic of the Ankle Bracelet: Ancient Story and Modern Identity by Eric Miller Tamil Culture, Kannagi and the Ankle Bracelet சிலப்பதிகாரம் வலைத்தளம் பரதநாட்டிய நூல்கள் ஐம்பெருங் காப்பியங்கள் பௌத்த தமிழ் இலக்கியங்கள்


text: எம்மைப் பற்றி... புதினம்செய்தி.கொம் நாளாந்த செய்திகளை உடனுக்குடன் வெளிக்கொணரும் ஒரு தமிழ் இணையத் செய்தித் தளம். இவ் இணையத்தளம் 2009ம் ஆண்டு யூன் மாதத்தில் இருந்து இலங்கை இந்தியா கனடா ஐக்கிய இராச்சியம் அவுஸ்திரேலியா அமெரிக்கா உட்பட பல நாடுகளிலும் வாழும் ஊடகத்துறை நண்பர்களின் ஒத்துழைப்புடன் ஆரம்பிக்கப்பட்டது. இவர்கள் தமது நேரத்தினை ஒதுக்கி உலகவாழ் தமிழ் மக்களுக்கான ஒரு சேவையாக இத்தளத்திற்கு உதவி புரிகிறார்கள். எமது இணையத்தளத்தில் வெளிவரும் செய்திகளின் நம்பகத்தன்மை மற்றும் ஆதாரங்கள் என்பவற்றை இயன்றவரை உறுதி செய்து வெளியிடுவதற்கே நாம் விரும்புகிறோம். ஆனாலும் அவ்வாறு செயற்படுவதற்காக நாம் எடுத்துக் கொள்ளும் நேரம் மேற்படி செய்தியை பழைய செய்தியாக்கிவிடக்கூடிய சாத்தியக்கூறு உண்டு. அத்தோடு மேற்குலக நாடுகளில் இருந்தவாறு தாயகத்து நிகழ்வுகளின் ஆதாரங்களை உறுதிப்படுத்துவதற்கான தடையாக நாடுகளிற்கிடையேயான நேர வித்தியாசம் அமைந்துள்ளது. எனவே எமது தளத்தில் வெளிவரும் செய்திகளின் நம்பகத்தன்மை அல்லது ஆதாரத் தரவுகள் என்பவற்றிற்கு நாம் பொறுப்பாளிகளல்ல. எமது தளத்திற்கு வருகை தருபவர்கள் உங்கள் ஆக்கபூர்வமான கருத்துக்களைத் தெரிவித்தால் நாம் மேலும் எமது சேவையை மேலும் மேம்படுத்த அது வாய்ப்பாக அமையும். அன்புடன் புதினம்செய்தி குழுவினர்


text: மனதில் உறுதி இருந்தால், ஊனம் ஒரு தடையல்ல; எப்படிப்பட்ட ஊனமாக இருந்தாலும், அதையும் தாண்டிவந்து சாதனை படைக்க முடியும் என்பதை இந்த உலகுக்குச் சொல்கிறார்கள் இந்த வெற்றியாளர்கள். திருநெல்வேலியை சேர்ந்த கே.ஆர்.ராஜா, தமிழகத்தை சேர்ந்த ஜஸ்டின் ஜேசுதாஸ், கேரளா எர்ணாகுளத்தை சேர்ந்த அஞ்சன் சதீஷ், புதுடெல்லியை சேர்ந்த ஆங்குர் தர்மா, புதுடெல்லியை சேர்ந்த ஹெச்.பி.எஸ். அலுவாலியா ஆகிய ஐந்து பேருமே தங்களுடைய குறையக் குறையாகப் பார்க்காமல், துயரங்களை எதிர்கொண்டு, சவால்களை ஏற்று இந்த இடத்திற்கு வந்திருக்கிறார்கள். இவர்களுக்கு விருது வழங்கிப் பேசிய நடிகர் விக்ரம், ''இவர்கள் செய்த சாதனைகளைப் பார்க்கும் நான் இன்னும் நிறைய செய்ய வேண்டியிருக்கிறது என்பதையே உணர்த்துகிறது'' என்றார். ஊனமுற்றோர்களுக்கு எப்போதுமே திறமைப் புதையல்களாக, பொக்கிஷங்களாக மறைந்து கிடக்கின்றன; அவர்களின் உத்வேக ஊற்று அவர்களைத் தொடர்ந்து இயக்கிக்கொண்டிருக்கிறது. அதுபோன்ற தனித்திறமைமிக்க ஊனமுற்றவர்களிடமிருந்து நான் உத்வேகம பெற்றிருக்கிறேன் என்றார் கவின்கேர் ரங்கநாதன். கவின்கேரும், எபிலிட்டி பவுன்டேஷன் இணைந்து இந்த சாதனையாளர்களை விருது வழங்கி கெளரவித்துள்ளது.